



**STRATEŠKI PROGRAM**

**SLOVENSKEGA PODJETNIŠKEGA SKLADA 2018 – 2023**

/poslovna politika 2018 – 2023/

Maribor, avgust 2018

VSEBINA:

[O. POVZETEK 3](#_Toc519757215)

[I. OSEBNA IZKAZNICA 10](#_Toc519757216)

[II. POSLOVANJE IN REZULTATI SKLADA ZA OBDOBJE 2007 - 2017 13](#_Toc519757217)

[2.1. Vloga Sklada 14](#_Toc519757218)

[2.2. Oblike spodbud Sklada 17](#_Toc519757219)

[2.2.1. Finančne spodbude 17](#_Toc519757220)

[2.2.2. Spodbude v obliki vsebinskih podpor Sklada 21](#_Toc519757221)

[2.3. Poslanstvo Sklada z rezultati za obdobje 2007 – 2017 22](#_Toc519757222)

[2.4. Vizija Sklada z rezultati za obdobje 2007 - 2017 23](#_Toc519757223)

[2.4.1. Prva strateška usmeritev 2007 - 2017: Ciljna naravnanost 24](#_Toc519757224)

[2.4.2. Druga strateška usmeritev 2007 - 2017: Donosnost poslovanja 34](#_Toc519757225)

[2.4.3. Tretja strateška usmeritev 2007 - 2017: Učinkovitost delovanja 35](#_Toc519757226)

[2.4.4. Četrta strateška usmeritev 2007 - 2017: Enostavnost, preglednost, transparentnost 37](#_Toc519757227)

[III. STRATEŠKI PROGRAM SKLADA ZA OBDOBJE](#_Toc519757228) [2018 - 2023 40](#_Toc519757229)

[3.1. Zaznane tržne vrzeli in potrebe po finančnih spodbudah za obdobje 2018 – 2023 41](#_Toc519757230)

[3.1.1. Zaznane tržne vrzeli in potrebe po finančnih spodbudah na področju financiranja MSP iz dostopnih strateških dokumentov za obdobje 2018 - 2023 41](#_Toc519757231)

[3.1.2. Zaznane tržne vrzeli Sklada na podlagi povpraševanja MSP po finančnih sredstvih 48](#_Toc519757232)

[3.2. Vloga Sklada v obdobju 2018 - 2023 49](#_Toc519757233)

[3.3. Poslanstvo Sklada v obdobju 2018 - 2023 52](#_Toc519757234)

[3.4. Vizija Sklada s strateškimi usmeritvami za obdobje 2018 - 2023 53](#_Toc519757235)

[3.5. Prva strateška usmeritev z dolgoročnimi cilji za obdobje 2018 - 2023: Ciljna naravnanost 54](#_Toc519757236)

[3.5.1. Dolgoročni cilj 2018 - 2023: Zagotoviti ustrezno višino finančnih spodbud 55](#_Toc519757237)

[3.5.2. Dolgoročni cilj 2018 – 2023: Zagotavljanje ustrezne višine finančnih virov za oblikovanje finančnih spodbud 63](#_Toc519757238)

[3.5.3. Dolgoročni cilj 2018 - 2023: Vključenost evropskih virov 64](#_Toc519757239)

[3.5.4. Dolgoročni cilj 2018 - 2023: Doseganje multiplikacije javnih finančnih virov 65](#_Toc519757240)

[3.5.5. Dolgoročni cilj 2018 - 2023: Podprte ciljne skupine prispevajo k makroekonomskih učinkom 66](#_Toc519757241)

[3.5.6. Dolgoročni cilj 2018 - 2023: Vključevanje »SPS dvojčka« in druga podpora MSP-jem 67](#_Toc519757242)

[3.6. Druga strateška usmeritev z dolgoročnim ciljem za obdobje 2018 - 2023: Donosnost poslovanja 69](#_Toc519757243)

[3.6.1. Dolgoročni cilj 2018 - 2023: Upravljanje finančnih virov, ki zagotavljajo ugodnosti za končne prejemnike 69](#_Toc519757244)

[3.7. Tretja strateška usmeritev z dolgoročnim ciljem za obdobje 2018 - 2023: Učinkovitost delovanja 70](#_Toc519757245)

[3.7.1. Dolgoročni cilj 2018 - 2023: Učinkovitost delovanja z ustrezno kadrovsko in organizacijsko strukturo 70](#_Toc519757246)

[3.8. Četrta strateška usmeritev z dolgoročnimi cilji za obdobje 2018 - 2023: Enostavnost, preglednost, transparentnost 72](#_Toc519757247)

[3.8.1. Dolgoročni cilj 2018 - 2023: Zagotavljanje enostavnih in preglednih rešitev delovanja Sklada z uporabo specialnih orodij 72](#_Toc519757248)

[3.8.2. Dolgoročni cilj 2018 - 2023: Zagotavljanje transparentnosti z javnimi objavami vseh pomembnih informacij 73](#_Toc519757249)

[3.8.3. Dolgoročni cilj 2018 - 2023: Naravnanost k uvajanju izboljšav na vseh področjih delovanja 74](#_Toc519757250)

[3.8.4. Dolgoročni cilj 2018 - 2023: Upoštevanje zakonodajnih predpisov 75](#_Toc519757251)

[3.8.5. Dolgoročni cilj 2018 - 2023: Sprotni nadzor in merjenje učinkov 76](#_Toc519757252)

[3.8.6. Dolgoročni cilj 2018 - 2023: Sklepanje strateških partnerstev in partnersko financiranje 77](#_Toc519757253)

# POVZETEK

|  |  |
| --- | --- |
| **I. CILJNA NARAVNANOST 2018 - 2023**  **CILJ 1:**  **CILJ 2:**  **CILJ 3:**  **CILJ 4:**  **CILJ 5:** | Ena izmed glavnih strateških usmeritev poslovanja Slovenskega podjetniškega sklada (v nadaljevanju Sklad ali SPS) je ciljna naravnanost, kar pomeni, da se za uresničevanje zastavljenih usmeritev **določijo merljivi cilji**.  GLAVNI STRATEŠKI CILJI 2018 - 2023 SO:  PONUDITI **cca 629[[1]](#footnote-1) mio EUR FINANČNIH SPODBUD IN PODPRETI** **nekaj manj kot** **6.200[[2]](#footnote-2) projektov mikro, malih in srednje velikih podjetij** (v nadaljevanju MSP) po določenih skupinah.[[3]](#footnote-3)  Skupno bo Sklad v obdobju 2018 - 2023:   * **preko različnih oblik financiranja odobril cca 629 mio EUR**, in sicer preko*:* * Dolžniških virov financiranja:   + - Garancijske linije[[4]](#footnote-4)     - Kreditne linije[[5]](#footnote-5) * Lastniških virov financiranja:   + - Semenski kapital[[6]](#footnote-6)     - Tvegan kapital[[7]](#footnote-7) * Nepovratnih oblik financiranja:   + - Posebne spodbude za specifične ciljne skupine * **s tem bo podprl nekaj manj kot 6.200 projektov.**   *Predlagani produkti za obdobje 2018 - 2023 sledijo smernicam iz preteklih let, povpraševanju MSP-jev po ugodnih finančnih virih na trgu, ki izkazujejo tržno vrzel, ter na zaznanih tržnih vrzelih v obstoječih strateških dokumentih, ki izkazujejo tržne vrzeli na področju financiranja MSP.*  CILJI IN REZULTATI V ŠTEVILKAH[[8]](#footnote-8)      ZAGOTOVITI cca **262,00[[9]](#footnote-9) MIO EUR FINANČNIH VIROV** ZA OBLIKOVANJE FINANČNIH SPODBUD  Glede na predlog Strateškega programa za obdobje 2018 - 2023 je potrebnih:   * **cca 262,00 mio EUR virov**, od tega: * cca 132,1 mio EUR sproščenih virov v upravljanju (revolving sredstev PIFI - že vplačano v holdinški sklad) * cca 14,0 mio EUR lastnih virov, * cca 24,1 mio EUR virov nacionalnega proračuna[[10]](#footnote-10) * cca 25,2 mio EUR virov nove finančne perspektive - Evropski sklad za regionalni razvoj * cca 66,6 mio EUR sredstev iz Sklada skladov[[11]](#footnote-11)   Kot je razvidno predlog Strateškega programa za obdobje 2018 - 2023 predvideva tudi uporabo virov nove finančne perspektive 2014-2020 za izvajanje instrumentov finančnega inženiringa, ki pa je dokončno odvisno od sodelovanja Sklada s SID banko oz. s Skladom skladov. Ocena potrebnih virov tako odvisna od rezultatov dokončnih pogajanj s SID banko. oz. Skladom skladov. Poleg omenjenih virov, pa Sklad načrtuje tudi uporabo virov ESRR 2014 – 2020 za izvajanje posebnih spodbud, ki se zagotavljajo preko neposrednih pogodb z ministrstvom, ponovno uporabo virov, ki jih Sklad upravlja na podlagi sklenjenih pogodb z Ministrstvom za gospodarski razvoj in tehnologijo v preteklih letih (gre za sredstva EKP pretekle perspektive in v manjši meri nacionalna sredstva) oziroma lastnih virov, ter virov nacionalnega proračuna.  CILJI IN REZULTATI V ŠTEVILKAH[[12]](#footnote-12)    VKLJUČENOST **EVROPSKIH VIROV**[[13]](#footnote-13) **ZA OBLIKOVANJE FINANČNIH SPODBUD**  V obdobju 2018 - 2023 bo Sklad med obstoječe vire vključil cca 35% virov evropske kohezijske politike 2014 - 2020 (oz. ob upoštevanju ponovne uporabe virov iz prejšnje finančne perspektive bo vključenost evropskih virov predstavljala več kot 50% vseh potrebnih virov).  DOSEGANJE **MULTIPLIKACIJE** JAVNIH FINANČNIH VIROV  Cilj delovanja Sklada je tudi pridobljene finančne vire, ki predstavljajo javne vire iz evropskega ali nacionalnega proračuna ali lastne vire, v vseh oblikah finančnih produktov multiplicirati z drugimi privatnimi viri.  Glede na predstavljen predlog Strateškega programa bo Sklad dosegel:   * 2,4 x multiplikator angažiranih sredstev glede na razpisana sredstva, oz. kar * 4,4 x multiplikator angažiranih sredstev glede na investicijsko vrednost podprtih projektov.   Povprečni multiplikator (glede na angažirana sredstva in investicijsko vrednost) skupno in po produktih    PODPRTE CILJNE SKUPINE MORAJO PRISPEVATI K **MAKROEKONOMSKIM UČINKOM**  Pričakovani učinki podprtih podjetij v obdobju 2018 - 2023 naslednji (po treh letih po zaključeni investiciji):   * ohranitev obstoječih delovnih mest v podprtih podjetij * ustvarjanje cca 2,2 novih delovnih mest v podprtih podjetij * cca 12 % povprečno povečanje dodane vrednosti na zaposlenega v treh letih po izvedeni investiciji * izboljšati snovno in energetsko učinkovitost podjetij, izdelkov, storitev, poslovnih modelov |
| **CILJ 6:** | VKLJUČEVANJE **»SPS DVOJČKA IN DRUGA PODPORA MSP-jem«**  SPS DVOJČEK  V celotnem obdobju se načrtuje nadaljevanje in morebitna nadgradnja že vpeljane kombinacije finančne in vsebinske podpore (»SPS dvojček«) pri prejemnikih posameznih spodbud Sklada (npr. zagonskih spodbud za inovativna podjetja (P2), semenski kapital…) v preteklih letih. Ocenjena vrednost za realizacijo celotnega projekta znaša 7,85 mio EUR.  DRUGA PODPORA MSP-jem  Sklad bo v obdobju 2018 - 2023 pričel z izvajanjem t.i. vavčerskega sistema podpore podjetjem, na podlagi katerega bo podjetjem omogočen enostavnejši, hitrejši in cenejši dostop do spodbud manjših vrednosti, s pomočjo katerih bodo krepila svojo konkurenčnost in kompetence. Ocenjena vrednost za realizacijo celotnega projekta znaša 23,72 mio EUR.  Dodatno k zgoraj navedenemu se za obdobje 2018 - 2023 načrtuje tudi druga podpora MSP, kot npr. podpora podjetjem vključenim v start-up hiše v tujini, podpora podjetjem pri vključevanju v pospeševalnike v tujini, podpora »scale-up« podjetjem in drugo. Ocenjena vrednost za realizacijo celotnega projekta znaša cca 7 mio EUR. |
| **II. DONOSNOST POSLOVANJA** | Ustvarjanje donosov iz poslovanja in zagotavljanje dividend za lastnike oziroma investitorje ni osnovni namen delovanja Sklada - temveč je dolgoročni cilj Sklada upravljanje finančnih virov na način, ki zagotavlja ugodnosti za končne prejemnike. Pri tem pa mora Sklad zagotavljati racionalno poslovanje in obvladovanje tekočih odhodkov. Odhodki se morajo pokrivati iz prihodkov, ki jih Sklad ustvarja oz. pridobi iz naslova upravljanja pridobljenih finančnih virov (namensko premoženja, ostali viri v upravljanju za izvajanje programov finančnih spodbud MSP-jem, presežki prihodkov nad odhodki) in ne direktno iz proračuna RS. |
| **III. UČINKOVITOST DELOVANJA S KADROVSKO IN ORGANIZACIJSKO STRUKTURO** | Sklad se v svoji organizaciji drži načela učinkovitosti, kar pomeni, da želi z organizacijsko in kadrovsko strukturo za zastavljeno letno realizacijo uporabiti najoptimalnejše število zaposlenih, racionalne časovne obremenitve in racionalne stroške.  V izogib izpostavljenosti operativnega tveganja bo Sklad kadrovsko strukturo tekoče prilagajal, kar bo letno načrtoval v Poslovnih in finančnih načrtih, ki jih potrjuje Vlada RS. |
| **IV. DELOVATI PO NAČELIH ENOSTAVOSTI, PREGLEDNOSTI IN TRANSPARENTNOSTI** | Sklad se pri svojem delovanju drži načel enostavnosti, preglednosti in transparentnosti z naravnanostjo k nenehnemu iskanju rešitev, ki vodijo k enostavnosti in dodani vrednosti tako za ciljne skupine (prejemnike finančnih spodbud) kot tudi za zaposlene v okviru delovnih procesov. To dosega v okviru naslednjih ciljev: |
| **CILJ 1:** | ZAGOTAVLJANJE **ENOSTAVNIH IN PREGLEDNIH REŠITEV** DELOVANJA Sklada Z UPORABO SPECIALNIH PROGRAMSKIH ORODIJ  Sklad na vseh področjih delovanja stremi k hitrim, enostavnim in preglednim rešitvam, kar mu omogoča uporaba specializiranih programskih orodij (pripomočki za pripravo vlog prijaviteljev na javne razpise, programska orodja za obdelavo vlog, za statistično spremljanje učinkov odobrenih projektov, za načrtovanje delovnih procesov in spremljanje njihovega izvajanja ter morebitnih odmikov, za učinkovito interno komuniciranje itd.). |
| **CILJ 2:** | ZAGOTAVLJANJE **TRANSPARENTNOSTI** Z JAVNIMI OBJAVAMI VSEH POMEMBNIH INFORMACIJ  Sklad si z namenom osredotočenosti na svoje ciljne skupine prizadeva doseči čim večjo obveščenost javnosti o svojem delovanju z javnimi objavami vseh pomembnih informacij ter zagotavljanju informacij javnega značaja. |
| **CILJ 3:** | NARAVNANOST K **UVAJANJU IZBOLJŠAV** NA VSEH PODROČJIH DELOVANJA  Zaposleni Sklada uvajajo ideje in izboljšave, z namenom ponuditi celovite produkte za MSP-je, ki ustrezajo aktualnim potrebam trga in upoštevajo najboljša znanja, izkušnje in vire iz različnih držav. |
| **CILJ 4:** | UPOŠTEVANJE **ZAKONODAJNIH** PREDPISOV  Skladno z zakonodajnimi predpisi je Sklad zavezan ohranjati namenski kapital in gospodarno upravljati z ostalimi razvojnimi sredstvi, ki jih različni investitorji namenijo izvajanju finančnih spodbud preko Sklada. |
| **CILJ 5:** | SPROTNI **NADZOR IN MERJENJE** UČINKOV  Sklad izvaja sprotni nadzor in merjenje učinkov s poudarkom na analizah stopnje izkoriščenosti javnih sredstev, nad uporabo sredstev in ustvarjenimi učinki, kjer pa je potrebno, pa sproti predlaga korektivne ukrepe. |
| **CILJ 6:** | SKLEPANJE **STRATEŠKIH PARTNERSTEV** IN PARTNERSKO FINANCIRANJE  Sklad bo še naprej širil nabor finančnih spodbud v partnerstvu z bankami in privatnimi finančnimi institucijami ali posameznimi investitorji. V kolikor bo Sklad sodeloval tudi v delu izvajanja finančnih instrumentov, financiranih s sredstvi EKP 2014 – 2020, bo v celotnem obdobju 2018 - 2023 okrepljeno sodeloval z upravljavcem Sklada skladov – t.j. SID banko.  Obstoječa strateška partnerstva (poslovne banke, start up ekosistem,…) in izvajanje instrumentov v povezavi s tujimi (Evropski investicijski sklad) in domačimi finančnimi partnerji je potrebno prenesti na vse produkte Sklada, sodelovati z ostalimi državnimi institucijami (SPIRIT in vse ostale institucije) na področju prenosa tehnologije in razvoja podjetniških projektov v vseh družbenih sferah (šolstvo, študij, raziskovalne ustanove, zaposlovanje, družbeno koristni projekti,…). |

Predvidena finančna struktura[[14]](#footnote-14) ponudbe Sklada:

|  |  |  |  |  |
| --- | --- | --- | --- | --- |
| **Oblika**  **finančne podpore** | **Višina finančnih spodbud**  **2018 – 2023**  **v mio EUR[[15]](#footnote-15)** | **Višina finančnih spodbud – povprečno letno v mio EUR** | **Število podprtih projektov**  **2018 - 2023[[16]](#footnote-16)** | **Število podprtih projektov – povprečno letno** |
| Dolžniško financiranje | 575,30 | 96,00 | 5.830 | 972 |
| Lastniško financiranje | 28,50 | 4,75 | 86 | 14 |
| Nepovratna sredstva | 25,20 | 4,25 | 275 | 46 |
| **SKUPAJ** | **cca 629,00** | **cca 105,00** | **cca 6.191** | **cca 1.032** |

# OSEBNA IZKAZNICA

|  |  |
| --- | --- |
| **NAZIV** | Javni sklad Republike Slovenije za podjetništvo |
| **KRATEK NAZIV** | Slovenski podjetniški sklad (Sklad ali SPS) |
| **SEDEŽ** | Maribor |
| **POSLOVNI NASLOV** | Ulica kneza Koclja 22 |
| **MATIČNA ŠTEVILKA** | 5523362 |
| **DAVČNA ŠTEVILKA** | 58045473 |
| **PRAVNOORGANIZACIJSKA OBLIKA** | Javni finančni sklad |
| **LASTNIŠTVO** | Republika Slovenija |
| **LETO USTANOVITVE** | 1992 |
| **STATUT** | Statut Sklada predstavlja Ustanovitveni akt Javnega sklada za podjetništvo, objavljen v osnovni verziji v Uradnem listu RS 112/2004, z dne 15.10.2004, z vsemi spremembami in dopolnitvami (Ur.l. št. 11/2007, 43/2008 in 71/2009). |
| **ZAKONSKA PODLAGA ZA DELOVANJE** | Zakon o javnih skladih ZJS-1 (Ur.l. RS št. 77/2008 in 8/2010 - ZSKZ-B)  Zakon o podpornem okolju za podjetništvo ZPOP–1 (Ur. l. št. 102/2007, 57/2012, 82/2013, 17/2015 in 27/2017)  Zakon o družbah tveganega kapitala ZDTK-A (Ur.l. RS št. 92/2007, 57/2009) |
| **GLAVNA DEJAVNOST** | Izboljšanje dostopa do finančnih sredstev za mala in srednje velika podjetja. |
| **DEJAVNOSTI SKLADA PO STANDARDNI KLASIFIKACIJI** | 84.130 Urejanje gospodarskih področij za učinkovitejše poslovanje,  64.910 Dejavnost finančnega zakupa,  64.920 Drugo kreditiranje,  64.300 Dejavnost skrbniških in drugih skladov ter podobnih finančnih subjektov. |
| **PODATKI O REGISTRACIJI** | 23.1.1992 na osnovi Zakona o razvoju malega gospodarstva |
| **ELEKTRONSKA POŠTA** | [info@podjetniskisklad.si](mailto:info@podjetniskisklad.si) |
| **TELEFON** | 02/234 12 60 |
| **FAX** | 02/234 12 82 |
| **SPLETNA STRAN** | [www.podjetniskisklad.si](http://www.podjetniskisklad.si) |
| **DIREKTORICA** | mag. Maja Tomanič Vidovič |
| **ČLANI NADZORNEGA SVETA** | dva predstavnika ministrstva, pristojnega za gospodarstvo  predstavnik ministrstva, pristojnega za finance  predstavnik Službe Vlade RS za razvoj in evropsko kohezijsko politiko  predstavnik Gospodarske zbornice Slovenije  predstavnik Obrtno podjetniške zbornice Slovenije  predstavnik Združenja bank Slovenije |
| **FINANČNI PODATKI NA DAN 31.12.2017** | |
| **NAMENSKO PREMOŽENJE – KAPITAL** | 58,99 mio EUR |
| **BILANČNA VSOTA**  **/bančni princip/**  **=**  **AKTIVNI PORTFELJ** | 655 mio EUR  6.709 projektov |
| **STRUKTURA AKTIVNEGA PORTFELJA** | Garancijska linija:  574,75 mio EUR (88%)  4.980 projektov  Kreditna linija:  39,82 mio EUR (6%)  1.188 projektov  Subvencijska linija:  17,69 mio EUR (3%)  471 projektov  Lastniška in kvazi lastniška linija:  23,17 mio EUR (3%)  70 projektov |
| **ZUNANJA REVIZIJA 2017** | VALUTA, družba za revizijo d.o.o. |
| **NOTRANJA REVIZIJA 2017** | AUDIT IN d.o.o. |

# POSLOVANJE IN REZULTATI SKLADA ZA OBDOBJE 2007 - 2017

## Vloga Sklada

Slovenski podjetniški sklad (v nadaljevanju Sklad ali SPS) je trajnostna finančna institucija (sustainable financial institution), katere osnovni namen delovanja ni ustvarjanje dobička iz poslovanja in zagotavljanje donosov za lastnike oz. investitorje, temveč zagotavljanje in upravljanje finančnih virov na način, ki zagotavlja ugodnosti za končne prejemnike – mikro, mala in srednje velika podjetja (v nadaljevanju MSP). Sklad nastopa na tistih segmentih finančnega trga, kjer še vedno obstajajo vrzeli za MSP-je, kar predstavlja višjo stopnjo tveganj, vendar se jih z učinkovitim upravljanjem ustrezno obvladuje. Po vzoru finančnih institucij, ima Sklad vzpostavljen sistem upravljanja s tveganji, kar pomeni varno poslovanje in odgovorno upravljanje tveganj.

Dodana vrednost izvajanja finančnih spodbud Sklada se kaže pri vseh sodelujočih partnerjih:

o za MSP:

i. Dostop do finančnih virov za ekonomsko upravičene projekte

ii. Dodana pomoč in mentorstvo

iii. Dostop do klasičnih in alternativnih finančnih spodbud za celotno skupino MSP na območju RS

o Za finančne posrednike (banke, DTK …):

i. Zmanjšanje izpostavljenosti tveganjem

ii. Povečanje oz. spodbujanje financiranja

o Za javne organe:

i. Stroškovna učinkovitost zaradi delitve tveganj med institucijami

ii. Večji učinek finančnega vzvoda

iii. Učinkovit način za doseganje zastavljenih gospodarskih ciljev (npr. javna podpora za specifične sektorje)

Sklad je javni finančni sklad **za finančno podporo** MSP, zagonskih in hitrorastočih podjetij in nastopa **v vlogi**:

1. Vodilnega ponudnika garancij za bančne kredite in s tem spodbujanje posojilne aktivnosti MSP-jev v Sloveniji

Sklad je v obdobju 2007 - 2017 sodeloval s skoraj vsemi slovenskimi poslovnimi bankami kot ponudnik garancij za bančne kredite MSPjem, ki so bili namenjeni financiranju investicijskih projektov ali obratnih sredstev. Garancije so MSP-jem omogočale hitrejše, lažje in cenejše pridobivanje bančnih kreditov (nižje obrestne mere, nižje zahteve po zavarovanju, daljša ročnost posojila itd.).

Sklad je že več kot 10 let tudi aktivni član organizacije AECM (European Association of Guarantee Institutions – Evropsko združenje garancijskih institucij), v katero je vključenih 47 članic iz 28 evropskih držav, ki delujejo na področju garancij. Članice AECM so tako državne kot privatne, nekatere tudi kot mešana struktura javno-privatne institucije in so imele konec leta 2017 v portfelju 125 mrd EUR garancij za 3,1 mio MSP. Članstvo v AECM Skladu omogoča stalni stik in pretok informacij tako s predstavniki samega združenja, kot tudi s posameznimi članicami oz. institucijami, ki izvajajo podobne instrumente kot Sklad, sodelovanje pri kreiranju ekonomskih politik ter dostop do statističnih podatkov evropskih garancijskih shem.

Po zadnjih razpoložljivih statističnih podatkih o višini portfelja izdanih garancij po stanju na dan 31.12.2017 zaseda Sklad 24 mesto od 47 pridruženih članic, kar je zelo visoko v primerjavi z velikostjo institucije kot je Sklad in ostalimi članicami. Članice AECMa so namreč tudi po velikosti zelo velike institucije npr. AWS - Austria Wirtschaftsservice, PMV - Waarborgregeling - Flemish guarantee fund (Belgija), Kredex (Estonija), BPI France, Fédération Nationale des SOCAMA, SIAGI (Francija), Verband Deutscher Bürgschaftsbanken – VDB (Nemčija), IAPMEI - Public Agency for SME and Innovation, SPGM - Sociedade de investimento (Portugalska), British Business Bank – BBB (Velika Britanija)…

1. Osrednjega ponudnika mikrokreditov za mikro in mala podjetja[[17]](#footnote-17) in samozaposlene

Mikrokrediti predstavljajo finančne spodbude manjših vrednosti, do višine 25.000 EUR in so bili namenjeni predvsem mikro podjetjem (ki predstavljajo kar 91 % vseh evropskih podjetij) in malim podjetjem, ter samozaposlenim podjetnikom, ki so se soočali s težavami pri dostopu do klasičnih bančnih storitev na trgu.

Trg mikrokreditov je mlad, zelo raznolik in hitro rastoč tržni segment v Sloveniji. Na tem področju je igral Sklad pomembno vlogo kot mikro-kreditna institucija, katere namen je povečevanje kapacitet v obliki mikrokreditov za mikro in mala podjetja, ki se soočajo s težavami pri pridobivanju financiranja na trgu.

V okviru mikrokreditne linije Sklad sledi predvsem ključnim ciljem Evropske unije – podjetništvo, rast in ustvarjanje delovnih mest.

Leta 2017 je Sklad s strani Evropske komisije prejel certifikat, ki potrjuje, da Sklad dosega globalne standarde za klavzule, ki jih morajo implementirati ponudniki mikrokreditov za skladnost z Evropskim Kodeksom pravilnega ravnanja za ponudnike mikrokreditov (Kodeks). Kodeks je razvila Evropska Komisija s ciljem oblikovanja smernic dobrih praks, ki omogočajo ponudnikom mikrokreditov sprejemanje izzivov dostopanja do dolgoročnega financiranja.

1. Sokreatorja start up ekosistema v Sloveniji za doseganje globalnega uspeha zagonskih in hitrorastočih podjetij

Mladim inovativnim podjetjem v Sloveniji je Sklad v obdobju 2007 – 2017 ponujal zagonske spodbude v obliki nepovratnih sredstev.

Skupaj s poglavitnimi partnerji (inkubatorji, tehnološkimi parki, privatnimi investitorji, start up strokovnjaki iz podjetniškega sektorja itd.), je Sklad soustvaril močan in aktiven start up ekosistem, ki omogoča ne samo ugodno finančno podporo za inovativna zagonska in rastoča podjetja, temveč tudi mentoriranje in podjetniško svetovanje. Mentoriranja in podjetniška svetovanja omogočajo boljše rezultate ponujenih finančnih spodbud.

1. Ključnega so-investitorja semenskega in tveganega kapitala kot lastniškega financiranja v Sloveniji

Sklad je v obdobju 2007 - 2017 igral tudi pomembno vlogo pri oblikovanju in razvoju slovenskega trga semenskega in tveganega kapitala.

Preko investicij semenskega in tveganega kapitala so se podpirala hitrorastoča inovativna podjetja, katerim je bil omogočen dostop do kapitala preko celotnega življenjskega cikla razvoja podjetja.

Z vložki v obliki semenskega in tveganega kapitala v sodelovanju s poslovnimi angeli, skladi semenskega in tveganega kapitala, so se spodbujali perspektivni MSP-ji od zgodnjih razvojnih faz, kot je razvoj in prenos intelektualne lastnine v tehnologijo, do rastočih razvojnih faz, katere spremlja predvsem hitra in globalna rast.

1. Sokreatorja podpornega okolja za podjetniški sektor v Sloveniji

Sklad predstavlja tudi močan element podporne mreže za 3S (SMEs, start ups, scale ups – MSPji, zagonska podjetja in hitrorastoča podjetja) v Sloveniji, hkrati pa je ustvaril uspešna partnerstva/povezave z ostalimi partnerji, kot so odločevalci oz. oblikovalci politike, finančni partnerji, podporne in storitvene organizacije ter raziskovalne in izobraževalne organizacije.

Na ta način je Sklad vključen v številne pobude spodbujanja regionalnega razvoja in uporabo lastnega strokovnega znanja in izkušenj za ustvarjanje tržnih učinkov z lokalnim izvajanjem finančnih instrumentov, tako v Sloveniji, kot tudi v drugih regijah EU.

## Oblike spodbud Sklada


Sklad ponuja pretežno finančne spodbude (cca 95%) in spodbude v obliki vsebinske podpore (cca 5%).

### Finančne spodbude

Sklad oblikuje in ponuja finančne spodbude prilagojene potrebam v različnih fazah razvoja MSP v obliki:

* Dolžniškega financiranja:
  + Garancijske linije
  + Kreditne linije
* Lastniškega financiranja:
  + Semenski kapital
  + Zasebni in tvegan kapital v sodelovanju z izbranimi družbami tveganega kapitala oz. od leta 2017 naprej v okviru srednjeevropskega sklada skladov CEFoF
* Nepovratnih sredstev:
  + Zagonske spodbude za posebne ciljne skupine
  + Posebne spodbude za posebne ciljne skupine

Slika: Finančne spodbude Sklada po razvojnih fazah podjetij



#### Ugodnosti finančnih spodbud Sklada

Finančne spodbude Sklada so ponujene pod ugodnejšimi pogoji, kot jih ponuja trg, ker vključujejo elemente državnih pomoči in zato predstavljajo cenejši finančni vir za končne koristnike, kot bi jih prejeli na trgu. Zato morajo biti vse finančne spodbude skladne s pravili državnih pomoči, ki veljajo za Slovenijo in vse ostale članice Evropske unije.

Ugodnosti Skladovih finančnih spodbud se kažejo predvsem v:

* Hitrejšem, cenejšem in lažjem dostopu do ugodnih finančnih spodbud
* Nižjih obrestnih merah
* Nižjih zahtevah po zavarovanju
* Možnosti koriščenja daljšega moratorija
* Ni stroškov odobritev in vodenja finančnih spodbud
* Enostavnejših in hitrih postopkih
* Pomoči pri prijavi in pripravi vlog
* Delitvi tveganj
* Vsebinski podpori (mreženja, mentorstva, usposabljanja…)
* Individualnem pristopu

#### Splošne ciljne skupine finančnih spodbud Sklada

Sklad ponuja oblike finančne podpore prilagojene posameznim fazam razvoja podjetja in ciljnim skupinam:

1. **MSP-ji, pri katerih obstaja tržna vrzel** in izkazujejo **veliko povpraševanje** po ugodnih finančnih produktih prilagojenih njihovim potrebam,
2. **Posebne skupine MSP-jev in ostalih podjetij**, ki potrebujejo posebne finančne spodbude za prodor na trg ali rast na določenem ranljivem trgu, kot so inovativna start-up podjetja (zagonske spodbude, semenski kapital, tvegani kapital), podjetja na manj razvitih območjih (zagonske spodbude, mikrokrediti), podjetja, ki se ukvarjajo z družbeno-koristnim podjetništvom (mikrokrediti)…

#### Splošni nameni financiranja

Finančni produkti Sklada so lahko namenjeni financiranju (odvisno od javnega razpisa):

* novih investicij za obstoj in rast na obstoječih trgih;
* novih investicij za prodor ali rast in razvoj na novih trgih;
* razvojnih investicij v hitro globalno rast;
* tekočemu mikrofinanciranju za zagotavljanje tekočih likvidnih sredstev za podjetja;
* zagona podjetij (visokotehnološka podjetja, podjetja na problemskih območjih, družbeno koristno podjetništvo);
* lastnega razvoja in inovativnosti in s tem prenos tehnoloških rešitev iz institucij znanja v MSP-je;
* vpeljavi družbeno-koristnih dejavnosti v podjetniški sektor;
* vpeljavi kreativnih industrij v podjetniški sektor (povezovanje med industrijskimi oblikovalci in MSP-ji);
* prenovi poslovnega modela;
* prenosu lastništva med generacijami;
* ostalo.

### Spodbude v obliki vsebinskih podpor Sklada

Sklad finančno podporo pri posameznih produktih še nadgrajuje s **programom vsebinske podpore**. Gre za »coaching« podporo in druge vsebinske programe, ki se izvajajo v sodelovanju z drugimi ključnimi deležniki podpornega podjetniškega ekosistema.

Slika: Program vsebinske podpore po modulih




Cilj vsebinske podpore je povečevati uspešnost izvedenih investicij oz. samih finančnih spodbud in na ta način zmanjšati tveganje propada podprtih podjetij.

Program vsebinske podpore je vsebinsko razdeljen na module, ki zajemajo sklope aktivnosti informiranja, mreženja, mentoriranja, izobraževanja in svetovanja, tujih programov in ostalih storitev za podporo MSP-jem.

## Poslanstvo Sklada za obdobje 2007 – 2017 z rezultati

Poslanstvo Sklada z elementi za doseganje le-tega so prikazani v spodnji skici.



Poslanstvo Sklada se je v obdobju 2007 – 2017 v celoti uresničevalo, kar dokazujejo tudi vsi merljivi cilji doseženi v tem obdobju in so predstavljeni v nadaljevanju tega dokumenta.

## Vizija Sklada z rezultati za obdobje 2007 - 2017

Sklad je v okviru svojega poslovanja sledil svoji **viziji** in postal **specializirana finančna institucija z učinkovitimi spodbudami za MSP** po vzoru najboljših svetovnih praks.

Sklad je, skladno z zastavljeno vizijo, ki jo je uresničeval preko štirih strateških usmeritev, zagotavljal učinkovite finančne spodbude za MSP od faze zagona do zrelosti, ter tako zapolnjeval vrzeli na področju dostopa MSP do ugodnejših finančnih sredstev, ki so omogočala dvig konkurenčnosti gospodarstva in dvig dodane vrednosti na zaposlenega.

Ena izmed glavnih strateških usmeritev poslovanja Sklada je ciljna naravnanost Sklada, kar pomeni, da se za uresničevanje zastavljenih usmeritev **določijo merljivi cilji**.



### 

### Prva strateška usmeritev 2007 - 2017: Ciljna naravnanost

V okviru **strateške usmeritve I: Ciljna naravnanost** je imel Sklad v obdobju 2007 – 2017 zastavljenih šest dolgoročnih ciljev, ki so navedeni v nadaljevanju:

1. Ponuditi vsaj 100 mio EUR finančnih spodbud letno in podpreti cca 700 podjetij letno
2. Zagotoviti ustrezno višino finančnih virov za oblikovanje finančnih spodbud v znesku minimalno 100 mio EUR/letno
3. Vključiti evropske vire v višini minimalno 50%
4. Dosegati multiplikacijo javnih finančnih virov
5. Prispevanje podprtih ciljnih skupin k makroekonomskim učinkom
6. Vključevanje »SPS dvojčka« - vsebinska podpora MSP-jem

Doseženi rezultati zastavljenih dolgoročnih ciljev za obdobje 2007 – 2017 so predstavljeni v nadaljevanju tega poglavja.

|  |  |
| --- | --- |
| Dolgoročni cilj  2007 - 2017 | Rezultati 2007 – 2017 |
| Ponuditi vsaj cca 100 mio EUR finančnih spodbud letno in podpreti cca 700 podjetij letno | V obdobju **2007-2017** je Sklad :   * finančno podprl **7.235 projektov oz. cca 660 projektov povprečno letno**, * odobril **1.071 mio EUR ugodnih finančnih sredstev oz. cca 97 mio EUR povprečno letno**   Slika: Finančna podpora Sklada v obdobju 2007 - 2017    Tabela: Pregled izvedene finančne podpore Sklada po posameznih finančnih spodbudah   |  |  |  |  |  | | --- | --- | --- | --- | --- | |  | **Znesek odobrenih sredstev** | **%** | **Število podprtih projektov** | **%** | | Garancije (s subvencijo obrestne mere) | 793.611.194 | 74% | 3.878 | 54% | | Pogarancije regionalnim garancijskim shemam | 2.049.965 | ˂1% | 110 | 1% | | Krediti | 32.347.770 | 3% | 1.358 | 19% | | Subvencije za zagon | 38.704.528 | 3% | 785 | 11% | | Subvencije za novo tehnološko opremo | 149.313.865 | 14% | 962 | 13% | | Subvencije za turistične projekte | 19.708.680 | 2% | 38 | ˂1% | | Semenski kapital (konvertibilno posojilo, lastniški vstop) | 6.675.000 | ˂1% | 75 | 1% | | Tvegan kapital | 29.037.275 | 3% | 29 | ˂1% | | **SKUPAJ** | **1.071.448.277** |  | **7.235** |  |     Kot je razvidno iz zgornje tabele, je Sklad v obdobju 2007 – 2017 v okviru garancijskih shem[[18]](#footnote-18):   * odobril skoraj 800 mio EUR garancij s subvencijo obrestne mere za več kot 1 mrd EUR izdanih kreditov sodelujočih bank * podprl skoraj 3.900 projektov MSP * spodbudil 1,5 mrd EUR investicij   Realizacija izvajanja garancijskih linij Sklada v obdobju 2007 – 2017 je razvidna iz spodnjega grafa:    V obdobju 2007 – 2017 je Sklad v okviru mikrokreditnih[[19]](#footnote-19) linij:   * odobril nekaj več kot 31 mio EUR mikrokreditov * podprl skoraj 1.330 projektov MSP * spodbudil nekaj več kot 48 mio EUR investicij   Realizacija izvajanja mikrokreditnih linij Sklada v obdobju 2007 – 2017 je razvidna iz spodnjega grafa:  V obdobju 2007 – 2017 je Sklad v okviru zagonskih spodbud:   * odobril nekaj manj kot 39 mio EUR zagonskih spodbud * podprl skoraj 800 projektov MSP * spodbudil skoraj 39 mio EUR investicij   Realizacija izvajanja zagonskih spodbud Sklada v obdobju 2007 – 2017 je razvidna iz spodnjega grafa:  V obdobju 2007 – 2017 je bilo v okviru lastniškega financiranja[[20]](#footnote-20):   * odobrenih nekaj več kot 35 mio EUR sredstev * podprtih 104 projektov MSP * spodbujenih več kot 80 mio EUR investicij   Realizacija lastniškega financiranja v obdobju 2007 – 2017 je razvidna iz spodnjega grafa:  V obdobju 2007 – 2017 je bilo v okviru nepovratnih spodbud:   * odobrenih nekaj več kot 169 mio EUR nepovratnih sredstev * podprtih 1.000 projektov * spodbujenih skoraj 400 mio EUR investicij   Realizacija odobrenih nepovratnih spodbud v obdobju 2007 – 2017 je razvidna iz spodnjega grafa: |

|  |  |
| --- | --- |
| Dolgoročni cilji 2007 - 2017 | Rezultati 2007 - 2017 |
|  | Sklad je posredni proračunski uporabnik, kar pomeni, da njegovo delovanje ni neposredno vezano na proračun RS, temveč lahko kot samostojna finančna institucija vire nalaga v internih programskih skladih iz katerih nato izvaja različne programe finančnih spodbud, ter hkrati zagotavlja ločeno finančno in računovodsko spremljanje posameznih sredstev).   1. **Kapitalske vloge RS** – osnovni finančni vir Sklada ob ustanovitvi so bile kapitalske vloge RS, ki jih je Vlada RS Skladu zagotovila iz kupnin od prodaje državnih podjetij (9,5% delež kupnin), ki jih je Sklad prejemal iz proračuna RS – bilanca B. Sklad sicer še vedno prejema kupnine, vendar se je vir v zadnjih letih znižal na minimum (cca 0,20 mio EUR letno).   Kot kapitalske vloge RS lahko Slad prejme tudi katerakoli druga sredstva RS za izvajanje programov finančnih spodbud za končne prejemnike t.j. MSP-je.  Tovrstna sredstva lahko Sklad uporablja zgolj za tiste programe in finančne instrumente, ki ne predstavljajo zmanjševanje vrednosti ali s tem povezano tveganje, temveč le za zelo varne finančne instrumente (depoziti pri bankah, na podlagi katerih lahko dosega zniževanje obrestnih mer za namenske kredite MSP-jem ali za zviševanje kvalitete izdane garancije Sklada; namenski krediti z ustreznim zavarovanjem…). S tem je zagotovljeno ohranjanje sredstev. Ko se sredstva po zaključku trajanja določenega finančnega instrumenta vrnejo na Sklad (npr. odplačilo kredita), se kot prosta ponovno uporabijo kot finančni vir za nove instrumente.  Kapitalske vloge RS Sklad vključi v interni programski sklad imenovan ***sklad namenskega premoženja***, ki ga mora skladno z Zakonom o javnih skladih ohranjati. Z upravljanjem namenskega premoženja mora Sklad zagotavljati tudi zadostna finančna sredstva za pokrivanje osnovnih stroškov delovanja.   1. **Lastni viri** – že oblikovan ***sklad namenskega premoženja*** od prejetih kupnin 1992 – 2004 2. **Sredstva v upravljanju** – predstavljajo sredstva, ki jih Sklad prejme v upravljanje za izvajanje programov finančnih spodbud za MSP-je v obliki povratnih spodbud. Ta sredstva je sklad prejemal iz Evropskega sklada za regionalni razvoj, Evropskega socialnega sklada in proračuna RS. Uporabljajo se po načelih finančnega inženiringa, kar pomeni, da jih Sklad multiplicira z drugimi in uporablja za povratne in bolj tvegane finančne instrumente (garancije za zavarovanje bančnih kreditov, subvencije obrestnih mer, kapitalske naložbe v podjetja, mikrokrediti)   Gre za sredstva, ki naj bi zagotavljala revolving (ponovna uporaba po zaključenem finančnem instrumentu), njihova dokončna poraba se predvideva le v primeru neuspešnih podjemov (faktor tveganja). Tako se po revolving principu prosta sredstva ponovno uporabijo kot finančni vir za novo obdobje.  S pridobljenimi sredstvi v upravljanju si je Sklad zagotovil neodvisno finančno podporo MSP-jem brez večjih vplivov letnih proračunskih sprememb.  Sredstva v upravljanju mora Sklad skladno s pravili finančnega inženiringa oblikovati v posebne ***interne programske sklade*** kot so posebni garancijski in rezervni skladi za kritje potencialnih kreditnih in garancijskih tveganj in v posebni holdinški sklad, iz katerih se lahko izvajajo tako dolžniške kot kapitalske oblike financiranja.   1. **Neposredni transfer** – neposredni transferji iz proračuna RS, ki se uporabljajo izključno za izvajanje direktnih subvencij za končne prejemnike t.j. MSP-je. Ta sredstva je Sklad prejemal tako iz Evropskega sklada za regionalni razvoj kot tudi iz nacionalnega proračuna RS.   Ta sredstva se ***ne nalagajo v internem programskem skladu***, temveč se prenesejo direktno na končnega prejemnika t.j. MSP.   1. **Evropski investicijski sklad (EIF)** – Sklad je v obdobju 2007 – 2017 uspešno kandidiral na razpisih za pridobitev sredstev za kritje morebitnih izgub v okviru posebnih vsebinskih programov Evropske komisije za MSP-je (CIP 2007 – 2013, COSME 2015 – 2019, EASI 2016 – 2018). Te programe upravlja EIF, kar pomeni, da je Sklad pridobil njihovo (po)garancijo za izdane garancije in kredite Sklada.   Sredstva Sklad likvidnostno pridobi šele, ko pride do unovčitve izdane garancije oz. do prekinitve izdanega kredita in Sklad kot (po)garanta pozove EIF k delnemu plačilu (po)garancije.  Finančni viri 2007 – 2017 v številkah:   |  |  | | --- | --- | | Lastni viri  (namensko premoženje z vključenimi kupninami od lastninskega preoblikovanja podjetij in ostalimi kapitalskimi vlogami države) | 58,99 mio EUR | | Sredstva v upravljanju – finančni inženiring  (ESRR 2007 – 2013, ESS 2007 – 2013, nacionalni proračun) | 241,26 mio EUR | | Neposredni transfer iz proračuna – subvencije  (ESRR 2007 – 2013, nacionalni proračun) | 231,09 mio EUR | | Evropski investicijski sklad (EIF) – finančni inženiring  (pogarancije EIF-CIP, EIF-COSME, garancija EIF-EASI) | 23,26 mio EUR | |
| Zagotoviti ustrezno višino finančnih virov za oblikovanje finančnih spodbud  v znesku minimalno 100 mio EUR/letno |

|  |  |
| --- | --- |
| Dolgoročni cilji 2007 - 2017 | Rezultati 2007 - 2017 |
| Vključenost evropskih sredstev v višini minimalno 50% | V obdobju 2007 – 2017 so evropski viri predstavljali cca 70 - 80% vseh uporabljenih virov za izvajanje finančnih spodbud.   1. Sodelovanje z Evropsko komisijo - EK   Sklad pri svojem delovanju že od leta 2005 koristi sredstva evropske kohezijske politike in s tem omogoča slovenskemu podjetniškemu sektorju dostop do evropskih finančnih sredstev. Sodelovanje se je v finančni perspektivi 2007 – 2013 /+3 nadaljevalo in močno okrepilo.   |  |  |  |  | | --- | --- | --- | --- | |  | Višina vira | Višina odobrenih sredstev[[21]](#footnote-21) | Število odobrenih projektov | | ESRR 2007 – 2013 subvencije | 169,02 mio EUR | 169,02 mio EUR | 1.000 | | ESRR 2007 – 2013 finančni inženiring | 188,86 mio EUR | 506,72 mio EUR | 3.348 | | ESS 2007 - 2013 finančni inženiring | 25,80 mio EUR | 53,78 mio EUR | 427 | | ESRR 2014 – 2020 subvencije | 12,81 mio EUR | 12,81 mio EUR | 259 | | **SKUPAJ** | **396,49 mio EUR** | **742,33 mio EUR** | **5.034** | |  |  | 70% od vseh odobrenih sredstev | 70% od vseh odobrenih projektov |  1. Sodelovanje z Evropskim investicijskim skladom  |  |  |  |  | | --- | --- | --- | --- | |  | Višina vira | Višina odobrenih sredstev | Število odobrenih projektov | | CIP 2007 – 2013 | 7,64 mio EUR | 152,83 mio EUR | 937 | | COSME 2014 – 2020[[22]](#footnote-22) | 14,57 mio EUR | 310,00 mio EUR | 1.940[[23]](#footnote-23) | | EASI 2014 – 2020[[24]](#footnote-24) | 1,05 mio EUR | 13,00 mio EUR | 520[[25]](#footnote-25) | | **SKUPAJ** | **23,26 mio EUR** | **475,83 mio EUR** | **3.397** | |
| Doseganje multiplikacje javnih finančnih virov | V obdobju 2007 – 2017 je bil s finančnimi viri dosežen kar 4,1x multiplikator angažiranih sredstev glede na investicijsko vrednost podprtih projektov. Po skupinah finančnih spodbud, je bil največji multilikator ustvarjen pri garancijah za zavarovanje bančnih kreditov – ta je znašal kar 7x, sledil je tvegan kapital, ki je dosegel 4x multiplikacijo angažiranih sredstev. Zagonske spodbude in kreditne linije so dosegle nekoliko nižji multiplikacijski učinek, saj pri teh spodbudah ne gre za investicije višjih vrednosti, še posebej pri mikrokreditih, ki so namenjeni tudi oz. predvsem financiranju tekočega poslovanja. |
| Podprte ciljne skupine morajo prispevati k makroekonomskim učinkom | Sklad s svojim delovanjem zasleduje **cilj ustvarjanja makroekonomskih učinkov** v okolju. Sklad za vse končne upravičence, ki so prejemniki finančnih spodbud, spremlja učinke, ki jih ustvarijo v okolju in sicer 3 leta po prejeti finančni pomoči ali dlje časa, če to zahteva narava produkta. Podjetja se spremljajo z vidika ohranjenih in novo ustvarjenih delovnih mest, povečanja dodane vrednosti, ter drugih finančnih kazalnikov (prihodek od prodaje, dobiček…).  Podprta podjetja tako izkazujejo pozitivne učinke v ustvarjanju poslovnih ciljev in k prispevanju k makroekonomskih učinkom, saj v povprečju:   * podjetja v povprečju ustvarijo 2,4 novega delovnega mesta na podjetje, * podjetja povečajo za 11% dodano vrednost na zaposlenega v 3 letih po investiciji, * za 35% povečajo prihodke na podjetje (začetna vrednost znaša 1,6 mio EUR, končna vrednost znaša 2,2 mio EUR), * za 32% povečajo dobiček na zaposlenega, * ustvarijo 40% prihodkov na domačem trgu, 45% na trgu EU in 15 % izven trgov EU.   Sklad je pripravil tudi analizo učinkov podprtih start-up-ov[[26]](#footnote-26) preko Sklada, ki so predstavljeni v nadaljevanju:   * 85% preživelih start-up podjetij[[27]](#footnote-27) * 847 ustvarjenih delovnih mest oz. 1,2 novih delovnih mest na podprto podjetje * 983 ohranjenih delovnih mest * 52% povprečno povečanje dodane vrednosti na zaposlenega v treh letih o izvedenih investiciji * 456% povprečno povečanje prihodka na podjetje v treh letih o izvedenih investiciji (začetna vrednost znaša 46.700 EUR, končna vrednost znaša 259.900 EUR) |
| Vključevanje »SPS dvojčka« - vsebinska podpora MSP-jem | V obdobju 2007 – 2017 je Sklad pri posameznih finančnih spodbudah, predvsem tistih namenjenih izključno mladim podjetjem, v sodelovanju s start-up eko sistemom, že uvedel kombinacijo finančne in vsebinske podpore - SPS dvojček. Tako so podjetja poleg finančne podpore dostopala tudi do potrebnih znanj in izkušenj mentorjev ali drugih svetovalcev in strokovnjakov (produkt P2 – spodbude za zagon inovativnih podjetij in produkt SK – semenski kapital).  Na ta način se spodbuja usposabljanje in razvoj podjetij, mentorstvo in ostale podporne storitve, ki omogočajo hitrejšo rast podjetij ter mreženje in povezovanje deležnikov, ki tvorijo uspešen ekosistem za nastajanje uspešnih podjetij (povezovanje obstoječe infrastrukture v obliki podjetniških in univerzitetnih inkubatorjev, tehnoloških parkov, pospeševalnikov, start-up šol, start-up delavnic, start-up tekmovanj – Start:up Slovenija, demo dnevi, programov mentoriranja, mednarodnih dogodkov ter povezovanje z uspešnimi podjetniki, poslovnimi angeli…). |

### Druga strateška usmeritev 2007 - 2017: Donosnost poslovanja

|  |  |
| --- | --- |
| Dolgoročni cilj  2007 - 2017 | Rezultat |
| Upravljanje finančnih virov na način, ki zagotavlja ugodnosti za končne prejemnike | Ustvarjanje donosov iz poslovanja in zagotavljanje dividend za lastnike oziroma investitorje ni osnovni namen delovanja Sklada – temveč upravljanje finančnih virov na način, ki zagotavlja ugodnosti za končne prejemnike.  V celotnem obdobju finančne perspektive 2007-2017 je Sklad tekoče odhodke za upravljanje različnih finančnih virov redno pokrival z ustvarjenimi prihodki (obresti od namenskega premoženja, upravljavske provizije iz naslova virov v upravljanju, tehnična pomoč EU,…) in presežki preteklih let. Realizirani presežki prihodkov nad odhodki so bili v glavnem usmerjeni v dodatne programe ugodnih finančnih produktov za MSP-je oziroma v zadnjih letih za pokrivanje odhodkov, ki bodo nastali po letu 2017 v povezavi z upravljanjem sredstev PIFI.  Kot posredni proračunski uporabnik Sklad za delovanje ne prejema direktnih sredstev iz proračuna RS, temveč delovanje pokriva iz:   * iz svojih presežkov iz preteklih let, ki jih je ustvaril z gospodarnim upravljanjem sklada namenskega premoženja * z tekočim upravljanjem internih programskih skladov (sklad namenskega premoženja - obresti od upravljanja so namenjene tudi pokrivanju stroškov delovanja; holdinški sklad PIFI, posojilni sklad PO – za upravljanje s sredstvi Skladu pripada letna provizija) * s sredstvi projekta »tehnična pomoč« - za izvajanje programov, ki vključujejo sredstva evropske kohezijske politike, sam program pa ne predvideva provizije   Rezultati v številkah: |

### Tretja strateška usmeritev 2007 - 2017: Učinkovitost delovanja

|  |  |
| --- | --- |
| Dolgoročni cilj  2007 - 2017 | Rezultat |
| Učinkovitosti delovanja z ustrezno organizacijsko in kadrovsko strukturo | Sklad se v svoji organizaciji drži načela učinkovitosti, kar pomeni, da z ustrezno organizacijsko in kadrovsko strukturo uporablja najoptimalnejše število zaposlenih, optimalne časovne obremenitve in optimalne stroške. Sklad naloge skrbno in ažurno načrtuje, posebno pozornost namenja načrtovanju postopkov dela po posameznih poslovnih procesih ter nenehno optimizira delovne procese in pretok informacij med njimi. S tem ima vpeljan t.i. procesni pristop poslovanja, s čimer zagotavlja:   * večjo preglednost poslovanja, * večjo kakovost in zanesljivost delovanja procesov, * izboljšanje komuniciranja med udeleženci procesov in organizacijskih enot, * izboljšanje motivacije zaposlenih in vodstva, * večjo storilnost in učinkovitost Sklada ter * izboljšanje celotnega poslovanja Sklada.   V obdobju 2007 – 2017 se je Sklad, kljub paleti ponudbe različnih finančnih spodbud in precejšnjemu povečanju poslovanja, občasno srečeval s kadrovsko podhranjenostjo. Šele v letih 2014 in 2015 je uspel povečati število odobrenih delovnih mest na 43, ter s tem sledil trendu rasti poslovanja.  Prav tako Sklad spremlja obremenitve zaposlenih. Okvirni standardi, po katerih Sklad iz preteklih let meri lastne obremenitve, ki še zagotavljajo obvladovanje tveganj in nadzorovano delo, so:   |  |  | | --- | --- | |  | Standard[[28]](#footnote-28) | | Višina odobrenih sredstev | 100 mio EUR / letno | | Višina odobrenih sredstev | 3 mio EUR / zaposlenega | | Število podprtih projektov | 660 projektov / letno | | Število podprtih projektov | 18 / zaposlenega | | Število aktivnih pogodb | 181 / zaposlenega | | Višina aktivnega portfelja | 18 mio EUR / zaposlenega | |  |  | | Načelo zasledovanja učinkovitosti in dobro zastavljeni standardi dokazujejo tudi naslednji podatki:    V zadnjem obdobju je Sklad višino odobrenih finančnih spodbud povečal za kar 3,5 krat (iz 40,80 na 142,00 mio EUR), s tem se je povečalo tudi število letno podprtih projektov in sicer za 3,9 krat (iz 327 na 1.272 projektov). Ne glede na takšno povečanje produktivnosti, so se v enakem obdobju tekoči odhodki Sklada povečali le za 2,7 krat (iz 0,64 na 1,75 mio EUR), število zaposlenih pa le za 1,9 krat (iz 19 na 37 zaposlenih). | | |

### Četrta strateška usmeritev 2007 - 2017: Enostavnost, preglednost, transparentnost

|  |  |
| --- | --- |
| Dolgoročni cilj | Rezultat |
| Zagotavljanje enostavnih in preglednih rešitev delovanja Sklada z uporabo specialnih programskih orodij | Zagotovljene so enostavne in pregledne rešitve delovanja Sklada z uporabo specialnih programskih orodij, ki so na razpolago tako potencialnim končnim prejemnikom (npr: pripomoček za pripravo poslovnega in amortizacijskega načrta, elektronski obrazec za prijavo na razpise, e-novice…) kot tudi zaposlenim Sklada (programska orodja za obdelavo vlog, vključno s statističnim spremljanjem učinkov, za spremljanje poslovanja in urejanje arhiva sodelujočih DTK, programska orodja za načrtovanje poslovnih procesov in spremljanje njihovega izvajanja ter morebitnih odmikov…) |
| Zagotavljanje transparentnosti z javnimi objavami vseh pomembnih informacij | Sklad je v obdobju 2007 – 2017 zagotavljal transparentnost z javnimi objavami vseh pomembnih informacij – javne objave javnih razpisov, javnih pozivov, javnih naročil, končnih prejemnikov… Poleg tega je Sklad sodeloval, organiziral ali soorganiziral dogodke, delavnice, srečanja, predavanja… na temo financiranja in spodbujanja podjetništva |
| Naravnanost k uvajanju izboljšav na vseh področjih delovanja | Zaposleni Sklada so uvajali ideje, sodelovali pri izboljšavah finančnih produktov, se seznanjali z dobrimi praksami doma in v tujini, spremljali mednarodne institucije, ki izvajajo podporo podjetniškemu sektorju, spremljali uredbe, direktive, priporočila Evropske komisije na področjih, ki se navezujejo na poslovanje Sklada.  Tako je Sklad v letu 2017 pridobil Potrdilo oz. certifikat o skladnosti z Evropskim kodeksom pravilnega ravnanja za ponudnike mikrokreditov, ki mu ga je uradno podelila Evropska komisija. S tem je Sklad dokazal, da je na področju izvajanja mikrokreditne linije skladen s kar 93% vseh določil omenjenega kodeksa. |
| Upoštevanje zakonodajnih predpisov | Skladno z zakonodajnimi predpisi je Sklad zavezan ohranjati namenski kapital in gospodarno upravljati z ostalimi razvojnimi sredstvi, ki jih različni investitorji namenijo izvajanju finančnih spodbud preko Sklada, kar je v obdobju 2007 – 2017 tudi realiziral. |
| Sprotni nadzor in merjenje učinkov | Sklad ima vzpostavljen sistem notranjega upravljanja, izvaja sprotni nadzor in meri učinke s poudarkom na analizah stopnje izkoriščenosti javnih sredstev, nad porabo sredstev in ustvarjenimi učinki, ter po potrebi izvaja korektivne ukrepe. Kot finančna institucija je Sklad izpostavljen različnim tveganjem, zato je na podlagi praks finančnih institucij vzpostavil sistem upravljanja s tveganji, kar pomeni varno poslovanje in odgovorno upravljanje tveganj. |
| Sklepanje strateških partnerstev in partnersko financiranje | Sklad je vzpostavil strateška partnerstva z bankami, z domačimi in tujimi finančnimi in podpornimi institucijami, privatnimi investitorji, poleg tega je sodeloval tudi pri razvoju in nadgradnji start-up ekosistema…  Sodelovanje z **domačimi finančnimi institucijami**:   1. Poslovne banke   Sklad je pri izvajanju posameznih finančnih instrumentov sodeloval tudi s poslovnimi bankami, ki poslujejo v slovenskem prostoru. Banke, ki so se odzvale na uradno povabilo Sklada k sodelovanju ter pristale na pogoje medsebojnega sodelovanja, so s Skladom sklenile pogodbo o medsebojnem sodelovanju. Prednosti sodelovanja z bankami se kažejo predvsem z:   * delitvijo tveganj med različnimi poslovnimi partnerji * kombiniranjem različnih virov * spodbujanju bank, da se intenzivneje vključijo v podporo start-up podjetij, mikro podjetij in hitrorastočih inovativnih podjetij, ki za bančni sektor predstavljajo višje tveganje v primerjavi z že uveljavljenimi podjetji  1. Družbe tveganega kapitala, s katerimi ima Sklad sklenjeno javno-zasebno partnerstvo   Pri izvajanju instrumenta kapitalskih naložb RS v zasebne družbe tveganega kapitala Sklad sodeluje z izbranimi družbami tveganega kapitala. S tem je zagotovljen:   * večji multiplikacijski učinek, saj morajo izbrani DTK-ji k pridobljenim javnim virov iz Sklada dodati še lastna sredstva v višini najmanj 51% * delitev tveganja na oba finančna partnerja  1. SID banka   Sodelovanje s SID banko se je odražalo predvsem v:   * povezovanju finančnih sredstev SID banke in Sklada na ravni sodelovanja s poslovnimi bankami   Okrepljeno sodelovanje Sklada s SID banko se pričakuje v obdobju 2018 – 2023, predvsem v okviru sodelovanja oz. financiranja preko sklada skladov.   1. Regionalne garancije sheme   Sklad je v obdobju 2007 – 2017 sodeloval tudi z regionalnimi garancijskimi shemami, organiziranimi v okviru regionalnih razvojnih agencij ali regionalnih razvojnih centrov z namenom, da se:   * pospeši razvojna investicijska vlaganja v MSP na regionalni ravni * omogoči delitev tveganja med različnimi poslovnimi partnerji   Sodelovanje z **evropskimi institucijami**:   1. Evropska komisija - EK   Sklad pri svojem delovanju že od leta 2005 koristi sredstva evropske kohezijske politike in s tem omogoča slovenskemu podjetniškemu sektorju dostop do evropskih finančnih sredstev. Sodelovanje se je v finančni perspektivi 2007 – 2013 /+3 nadaljevalo in močno okrepilo.   1. Evropski investicijski sklad - EIF   Sklad je že v letu 2004 pričel s sodelovanjem z Evropskim investicijskim skladom (EIF), ki izvaja posebne vsebinske programe za financiranje MSP-jev in ga v obdobju 2007 - 2017 še dodatno okrepil v okviru Programa za konkurenčnost in inovacije 2007 – 2013 (CIP 2007 – 2013). Sodelovanje se nadaljuje tudi v finančni perspektivi 2014 – 2020 v okviru Programa EU za konkurenčnost podjetij in MSP-jev za obdobju 2014 – 2020 (COSME 2014 – 2020), ter Programa EU za zaposlovanje in socialne inovacije 2014 – 2020 (EASI 2014 – 2020).  Poleg sodelovanja Sklada in EIF-a na področju dolžniškega financiranja, pa je Sklad v letu 2016 kot eden ustanovitvenih članov podpisal ustanovno listino za oblikovanje platforme za lastniško financiranje EIF-NPI Equity Platform, ki si bo prizadevala za olajšanje sodelovanja med EIF in nacionalnimi spodbujevalnimi institucijami ali bankami oz. med institucijami v državah članicah EU. V platformo je včlanjenih 39 institucij iz 24 držav članic EU.  Vzpostavitev platforme daje ustanovitvenim članom izredno priložnost za opredelitev novih možnosti za izmenjavo najboljših praks in tesnejšega sodelovanja pri vprašanjih s katerimi se sooča evropski trg tveganega in zasebnega kapitala, ter za iskanje novih rešitev za podporo MSP v Evropi s kapitalskimi naložbami.  Prav tako je Sklad v letu 2017 vstopil v Srednje evropski sklad skladov tveganega in zasebnega (CEFOF), s katerim se poskuša odpraviti vrzel pomanjkanja kapitala oz. spodbuditi lastniške investicije v MSP-je in srednja podjetja z majhno tržno kapitalizacijo.  V CEFoF-upoleg Slovenije sodelujejo še Avstrija, Slovaška, Češka, Madžarska ter Evropski investicijski sklad (EIF) in Mednarodna investicijska banka (IIB). Trenutna velikost CEFOF-a je 97 mio EUR, pričakuje pa se, da bo spodbudil lastniške investicije v višini vsaj 200 mio EUR.  CEFoF, s katerim upravlja EIF, bo investiral v približno pet do osem družb tveganega kapitala in zasebnih kapitalskih skladov, ki imajo sedež ali so aktivni v srednji Evropi in nalagajo v naložbe v regiji ali iščejo so-investicijske priložnosti v regiji. Tovrstne naložbe dopolnjujejo naložbeno podporo za podjetja v zgodnejši fazi razvoja, ki jo imajo razvite sodelujoče države, tako samostojno, kot tudi preko EIF in so rezultat skrbne analize trga ter posvetovanja z odločevalci v samih državah.   1. Evropsko združenje garancijskih shem – AECM   Sklad je polnopravni član Evropskega združenja garancijskih shem (European Mutual Guarantee Asociation – AECM), v katerega je vključenih 47 članic iz 28 evropskih držav. Članstvo Skladu omogoča stalni stik in pretok informacij o izvajanju garancijskih shem na ravni evropskih držav, obenem pa odpira možnosti, da s predlogi in idejami sodelujejo pri kreiranju ekonomskih politik.  Članice AECM na dan 31.12.2017 skupno upravljajo 125 mlrd EUR portfelja izdanih garancij, ki so bile odobrene več kot 3,1 mio MSP-jem. |

# STRATEŠKI PROGRAM SKLADA ZA OBDOBJE

# - 2023

## Zaznane tržne vrzeli in potrebe po finančnih spodbudah za obdobje 2018 – 2023

### Zaznane tržne vrzeli in potrebe po finančnih spodbudah na področju financiranja MSP iz dostopnih strateških dokumentov za obdobje 2018 - 2023

Na pripravo Strateškega programa finančnih spodbud Sklada za obdobje 2018 - 2023 so vplivali pomembni obstoječi strateški dokumenti:

* ***Operativni program za izvajanje Evropske kohezijske politike v obdobju 2014 -2020***[[29]](#footnote-29),
* ***Program izvajanja finančnih spodbud Ministrstva za gospodarski razvoj in tehnologijo 2015–2020***[[30]](#footnote-30), katerega glavni namen je povezati finančne spodbude MGRT, jih osredotočiti na ključne razvojne cilje in s tem dosegati sinergije pri spodbujanju razvoja, dolgoročno gospodarsko rast ter novo zaposlovanje.
* ***Strategija razvoja Slovenije 2030[[31]](#footnote-31)***

Strategija razvoja Slovenije 2030, katere osrednji cilje je zagotoviti kakovostno življenje za vse, je Vlada RS sprejela v letu 2017 in vključuje **5 strateških usmeritev** države za doseganje kakovostnega življenja, od katerih se dve še posebej navezujeta tudi na gospodarsko področje oz. poslovanje podjetij:

1) vključujoča, zdrava, varna in odgovorna družba,

2) učenje za in skozi vse življenje,

**3) visoko produktivno gospodarstvo, ki ustvarja dodano vrednost za vse,**

4) ohranjeno zdravo naravno okolje in

**5) visoka stopnja sodelovanja, usposobljenosti in učinkovitosti upravljanja.**

Vse strateške usmeritve za dosego osrednjega cilja strategije se bodo uresničevale z delovanjem na različnih medsebojno povezanih in soodvisnih področjih, ki so zaokrožena **v dvanajstih ciljih Strategije**, od katerih sta predvsem dva cilja: **Konkurenčen in družbeno odgovoren podjetniški in raziskovalni sektor** (cilj 6) in **Nizkoogljično krožno gospodarstvo** (cilj 8):

* ***Slovenska industrijska politika – SIP***[[32]](#footnote-32);
* ***Regionalni razvojni programi 2014-2020[[33]](#footnote-33);***
* ***Nacionalni reformni program 2018[[34]](#footnote-34);***
* ***Partnerski sporazum med Slovenijo in Evropsko komisijo za obdobje 2014–2020***[[35]](#footnote-35), ki vključuje 11 tematski ciljev za različna področja. Tematski cilj 3 vključuje povečanje konkurenčnosti MSP.
* ***Strategija pametne specializacije***[[36]](#footnote-36); ki predstavlja strateški in izvedbeni načrt za razvojno prestrukturiranje slovenskega gospodarstva in družbe s podporo EU sredstev v obdobju 2014-2020.

Zadosten dostop do zunanjega financiranja za MSP je ključnega pomena za doseganje gospodarskega razvoja, ustvarjanja delovnih mest in konkurenčnosti podjetij. Za izboljšanje dostopa do financiranja za mala in srednja podjetja, Slovenski podjetniški sklad ponuja paleto posojilnih, garancijskih in lastniških instrumentov za ublažitev tržnih nepopolnosti pri financiranju MSP.

Vse aktivnosti Sklada temeljijo na zgornjih strateških dokumentih, predvsem pa temeljijo na definiranih tržnih vrzelih in izhajajočih potrebah podjetniškega sektorja:

* Mala in srednje velika podjetja (MSP) podpirajo gospodarstvo EU ter prispevajo k ustvarjanju delovnih mest in gospodarske rasti. Po najnovejšem **Letnem poročilu Evropske komisije (ES) o malih in srednje velikih podjetjih**[[37]](#footnote-37) je bilo v EU 23 milijonov MSP, kar predstavlja 99,8 odstotka vseh nefinančnih podjetij. Le ti zaposlujejo 90 milijonov ljudi, kar pomeni dve tretjini vseh zaposlitev in ustvarijo 3,2 bilijona EUR dodane vrednosti (3/5 celotne dodane vrednosti). Večino MSP predstavljajo mikro podjetja.
* **Globalni podjetniški monitor (Global Entrepreneurship Monitor-GEM**)**[[38]](#footnote-38)** predstavlja največjo svetovno raziskavo na področju podjetništva, ki v 19 letih[[39]](#footnote-39) omogoča temeljit vpogled v svet podjetništva. **Slovenija** sodeluje v svetovnem timu Globalnega podjetniškega monitorja[[40]](#footnote-40) že vse od leta 2002. Podatki raziskave za leto 2017 kažejo, da je Slovenija glede podjetniške zmogljivosti in odnosa družbe do podjetništva zelo pozitivno naravnana, saj kar 53,3 % ljudi zatrjuje, da so usposobljeni za podjetništvo. To nas uvršča na 18. mesto na svetu in na 1. mesto med evropskimi državami, ki so sodelovale v raziskavi. Krepijo se tudi podjetniške namere ljudi, saj je v letu 2016 bilo 14,3 % odraslih posameznikov, ki razmišljajo o tem, da bi ustanovili lastno podjetje; v letu 2017 pa je bilo teh posameznikov 16,7 %. Slovenija se po podjetniški aktivnosti uvršča na 6. mesto med evropskimi državami GEM.
* Slovenija je v sklopu **Poročila o svetovni konkurenčnosti** **2016-2017***[[41]](#footnote-41)*, ki ga je objavil Svetovni gospodarski forum, v letu 2016 s skupno oceno (4,39) pridobila 3 mesta in se med 138 državami uvrstila na 56. mesto. Slovenija se v sklopu zgoraj omenjenega poročila uvršča med 37 inovativno naravnanih držav iz česar izhaja velik potencial, ki ga prepoznava tudi Sklad in zato daje velik poudarek na podporo tehnološko inovativnih projektov.
* Vse raziskave in ankete kažejo, da je dostopnost do virov financiranja ena najtežje premostljivih ovir za vsa podjetja, še posebej za MSP, zato so ukrepi za financiranje podjetij nujno potrebni. Usmeritve za podporo[[42]](#footnote-42):
* Podpora rasti in razvoju podjetij ter širitvi na tuje trge, preko dolžniških virov financiranja
* Nadaljnji razvoj lastniški virov financiranja (krepitev in učinkovito delovanje skladov semenskega in tveganega kapitala), ter razvoj drugih oblik financiranja, vključno z javno-zasebnim partnerstvom.
* Spodbujanje podjetništva za mlade/mikropodjetnike.
* **Poročilo Evropske Komisije za Slovenije**[[43]](#footnote-43) poudarja, da je Slovenija pri izboljšanju pogojev financiranja za kreditno sposobna podjetja dosegla določen napredek (priporočilo št. 3). Dostop do financiranja za mala in srednja podjetja (MSP) se je izboljšal in je na ravni povprečja EU. Pričakuje se, da se bo dostop do financiranja za podjetja še izboljševal ob popuščanju pritiska razdolževanja. Po podatkih Eurostata je Slovenija ena od držav z najmanjšim deležem hitrorastočih podjetij. Čeprav se je dostop do financiranja izboljšal, je obseg alternativnega financiranja prek tveganega in semenskega kapitala še vedno majhen, kar ovira rast mladih in inovativnih podjetij.
* Raziskava Evropske Komisije in Evropske Centralne Banke (ECB) o dostopu do financiranja podjetij (**Survey on the Access to Finance of Enterprises (SAFE**)) [[44]](#footnote-44) je pokazala, da je pomanjkanje dostopa do javno podprtih finančnih instrumentov in splošno težjih gospodarskih obetov, negativno vplivalo na razpoložljivost zunanjega financiranja za MSP. Dostop do financiranja za mala in srednje velika podjetja se lahko izboljša z instrumenti, ki bodisi povečujejo posojilno sposobnost bank bodisi zagotavljajo dopolnilne vire financiranja, kot so kreditna jamstva, listinjenje, mikrofinanciranje in zasebni kapital / tvegani kapital ter druga nebančna finančna sredstva. **V poročilu o Sloveniji** poudarja, da bančna posojila ostajajo pomembna oblika zunanjega financiranja za kar 62% vseh MSP v Sloveniji (v primerjavi z 50% na ravni EU). V letu 2016 je bilo zavrnjenih približno 9 % vlog MSP za posojila (v primerjavi z 7% na ravni EU). 10 % podjetij je dobilo manjši znesek kot so želeli 5% podjetij je zavrnilo ponudbo banke zaradi nesprejemljivih stroškov financiranja. Glede na zgoraj omenjeno, kar 24% MSP v Sloveniji v letu 2016 ni dobilo želenega financiranja (v primerjavi z 18% na ravni EU).[[45]](#footnote-45) Težave pri dostopu do financiranja so bile zlasti pomembne za mikro podjetja in druge mikrofinančne ciljne skupine. V skladu z raziskavo so mikropodjetja najpogosteje navedla dostop do finančnih sredstev kot njihovo največjo skrb. Mikrofinanciranje lahko zapolni to finančno vrzel, s tem pa služi tako gospodarskim kot socialnim ciljem in koristi številnim ciljnim skupinam. Evropski mikrofinančni sektor je v preteklih letih izkazal izjemno rast in ima velik potencial. Zato je pomembno, da se tovrstno financiranje še naprej podpira.
* **Raziskava o dostopnosti finančnih virov za podjetja 2016**[[46]](#footnote-46), v katero je bilo zajetih 1.213 podjetij, in jo izvaja Banka Slovenija, ugotavlja, da se je stanje na področju zunanjega financiranja za MSP v manjši meri izboljšalo tudi v letu 2016. Kljub temu so podjetja poročala, da obstajajo ovire na področju financiranja. Po mnenju MSP so ovire predvsem v bančnem sistemu tudi zaradi tega, ker so banke manj naklonjene prevzemanju tveganja kot preostali ponudniki. V 2016 je MSP najbolj omejevala konkurenca, sledijo stroški proizvodnje ali dela, predpisi in plačilna nedisciplina (v preteklih letih vedno na prvem mestu). Dostopnost do financiranja kot omejitveni dejavnik poslovanja je od 2015 eden najmanj pomembnih dejavnikov. V 2016 je bila uspešnost podjetij pri pridobivanju sredstev iz bančnih posojil slabša kot v 2015.
* Poročilo OECD **»Financing SMEs and Entrepreneurs 2017**[[47]](#footnote-47)« prav tako poudarja, da so garancije za bančna posojila še vedno najbolj razširjen instrument za lažji dostop malih in srednjih podjetij do financiranja, ki ga imajo vlade na razpolago. Večina držav članic OECD zagotavlja garancije za posojila, da bi pomagala podjetjem premostiti ponavljajoče težave pri pridobivanju bančnih posojil. Večinoma so to mlada in inovativna podjetja z ciljem povečati zaposlenost in dodano vrednost.
* Akcijski načrt »**European SME-Action Programme**«[[48]](#footnote-48) kot priporočilo poudarja okrepitev garancijskih institucij pri lažjem dostopu MSP do finančnih sredstev. Ker se je izkazalo, da lahko omenjene institucije pomagajo odpraviti nepopolnosti na finančnih trgih, je treba okrepiti le te, pa tudi nacionalne promocijske ustanove, ki se osredotočajo na financiranje MSP (zagotavljanje garancij ali neposrednih posojil).
* Tudi za **Evropsko združenje garancijskih institucij** (v nadaljevanju AECM) za leto 2017 poroča o občutnem povečanju izdaje novih garancij in neporavnanih garancij[[49]](#footnote-49) AECM šteje 47 članic, ki prihajajo iz 28 evropskih držav. Vrednost aktivnega portfelja vseh članic ob koncu letu 2017 je znašala 125 mlrd EUR, aktivnih je bilo 3,1 mio garancij, kar predstavlja skoraj 20% povečanje v primerjavi z letom 2016.

AECM je v letu 2016 v sodelovanju z znano svetovalno družbo KPMG izdelalo študijo na temo učinkov **The importance of Financial Intermediaries in SME financing and assessment of different economic effects especially of EU Financial Instruments in light of Direct Guarantees vs. Counter-guarantee contracts”** v kateri so bile jasno izpostavljene prednosti garancijskih institucij za MSP-je:

* zmanjševanje informacijske asimetrije med strankami,
* omejitev mehanizmov za »negativno selekcijo» (za visoko tvegane posojilojemalce) in »moralni hazard« (za obstoječe posojilojemalce), s čimer je na voljo več posojil in z boljšimi pogoji,
* ponudba širšega nabora produktov za ustrezno podporo MSP-jem, tudi svetovalnih storitev,
* financiranje podjetij, ki so bolj osredotočena na inovativnosti in rast,
* večje znižanje obrestnih mer,
* nadaljevanje aktivnosti garancijskih institucij tudi v času krize,
* zapolnitev finančne vrzeli.
* Pomembnost garancijskih shem je bila potrjena v zadnji skupni študiji Evropska Komisije (EK) in Evropskega Investicijskega Sklada (EIF) iz leta 2015 z naslovom **»The Economic Impact of EU Guarantees on Credit to SMEs - Evidence from CESEE Countries«[[50]](#footnote-50).** Instituciji sta izvedli oceno ekonomskega učinka EU garancij v okviru programa MAP**[[51]](#footnote-51)** na posojila MSP-jem (osredotočili so se na države Srednje, Vzhodne in Jugo-vzhodne Evrope - CESEE) in prišli do naslednjih zaključkov:
* garancije imajo pozitiven učinek na zaposlenost podprtih podjetij, saj se je le ta povečala za **17,3%** v prvih 5 letih po odobritvi posojila z garancijo,
* letni promet podprtih podjetij se je v okviru petih let po odobritvi povečal za **19,6%.**

zaključki študije kažejo, da so garancije **uspešen instrument** za podprta podjetja iz držav Srednje, Vzhodne in Jugo-Vzhodne Evrope (CESEE), ki zagotavlja zelo pomembne pozitivne učinke za podprta podjetja. Z razdelitvijo vzorca po državah, letu podpisa, velikosti, starosti, so avtorji ugotovili, da so največ pridobila prav mikro podjetja in mladi MSP-ji, predvsem na področju ekonomskih učinkov.

* Poročilo EIF **»European Small Business Finance Outlook[[52]](#footnote-52)«** - Evropski finančni pregled za mala podjetja pregleduje ključne trge za EIF (enakost, garancije, zavarovanja in mikrofinanciranje. Glavna razprava tega dokumenta je splošno tržno okolje, glavni vidiki lastniškega financiranja, garancij in vidiki mikrofinanciranja in Fintech-a v Evropi.

Ekonomski pregled in okolje malih in srednje velikih podjetij:

* V zadnjih šestih mesecih so globalna ekonomska gibanja vztrajno nadaljevala svojo pot obnovitve.
* Evropski MSP-ji gospodarsko okrevajo in postajajo optimistični glede gospodarskega položaja podjetij.
* Stroški posojil za podjetja ostajajo zgodovinsko nizki in so tako začeli vplivati na stanje odplačanih posojih.
* Posojila ostajajo najdražja v Grčiji, sledi Irska in Slovenija, najpomembnejša pa so posojla na Portugalskem, Italiji in Španiji.
* Določene raziskave razkrivajo nekaj nasprotujočih dokazov glede razvoja finančne vrzeli – v povprečju banke euroobmočja še naprej zmanjšujejo kreditne zahteve, ki se uporabljajo za zadolževanje MSP, tako da se je finančna vrzel v zadnjih 6 mesecih zmanjšala. Po drugi strani pa je dostop do financ ponovno povečal v obdobju zadnjih petih let.
* Banke prav tako uporabljajo različne kreditne standarde za različne države pri financiranju MSP-jev, tako da se finančni pogoji med evropskimi državami močno razlikujejo. Npr. največje težave imajo še vedno podjetja v Grčiji (Slovenija je na tretjem mestu), najmanj težav imajo podjetja na Finskem.

**Poročilo  EU Eco-Innovation Index 2017**, ki ga je izdelal Eco Innovation observatorij aprila 2018, je države članice EU razvrščalo na podlagi indeksa ekoloških inovacij, ki so ga ocenili na podlagi različnih vidikov ekoloških inovacij z uporabo 16 kazalnikov, razvrščenih v pet tematskih področij. Tematska področja so zajemala:

* inputi za ekoinovacije, ki so bile podkrepljene z naslednjimi podkazalniki (1) vložena sredstva v raziskave in razvoj na področju okolja in energije; (2) število oseb, ki se  ukvarjajo z raziskavami in razvojem ter raziskovalci; (3) skupna vrednost zelenih naložb v zgodnji fazi.
* aktivnosti na področju ekoinovacij z naslednjimi podkazalniki (1)  podjetja, ki so izvedla investicijo koristno okolju znotraj podjetja (2) podjetja, ki so uvedla inovacijo z okoljskimi koristmi, ki jih je dosegel končni uporabnik (3) podjetja, ki so registrirala certifikat ISO 14001;
* rezultati ekoinovacij z naslednjimi podkazalniki (1) patenti, povezani z ekološkimi inovacijami (2) akademske publikacije povezane z ekološkimi inovacijami (3) medijska pokritost v zvezi z ekološkimi inovacijami
* učinkovitost uporabe virov z naslednjimi podkazalniki (1) materialna produktivnost (2) vodna produktivnost (3) energijska produktivnost (4) intenzivnost emisij toplogrednih plinov
* družbeno-ekonomski vplivi z naslednjimi podkazalniki (1) izvoz izdelkov iz eko-industrij (2) zaposlovanje v eko-industriji in krožnem gospodarstvu (3) prihodki v eko-industriji in krožnem gospodarstvu

Na podlagi zgoraj navedenih kazalnikov so države članice EU razvrstili v tri kategorije:

* voditelji eko inovacij ( ‘Eco-innovation (EI) leaders’),
* povprečni proizvajalci eko inovacij ( Average eco-innovation (EI) performers ) in
* države, ki še morajo nadoknaditi/nadgraditi eko inovacije ( ‘Countries catching up in eco-innovation (EI)’).

Slovenija se je leta 2017 skupno uvrstila med države voditeljice na področju eko inovacij in je dosegla 6 mesto (15 mesto v letu 2013). Problematično pa je dejstvo, da smo močno pod povprečjem na področju "rezultatov učinkovitosti pri rabi virov", na račun nizke snovne in energetske učinkovitosti, kar kaže na to, da dejanskih učinkov pri zmanjševanju pritiskov na okolje zaenkrat z eko inovacijami ne zagotavljamo.

**Poročilo o razvoju 2018**[[53]](#footnote-53), ki ga je pripravil UMAR prinaša pregled izhodiščnega stanja na področju strateških usmeritev Strategije razvoja Slovenija 2030, ki jo je Vlada RS sprejela konec leta 2017. V poročilu se ugotavlja, da se je Slovenija v preteklih letih vrnila na pot razvojnega dohitevanja, ki je potekalo v smeri vključujoče družbe, narejeni so bili tudi premiki glede zmanjšanja obremenitve okolja. Vendar pa so na nekaterih področjih gibanja precej odstopala od načel vzdržnega razvoja in predstavljajo tveganje za uresničitev osrednjega cilja Strategije razvoja Slovenije, zato Poročilo o razvoju vsebuje tudi štiri priporočila razvojnih politik:

1. Pospešitev rasti produktivnosti z (i) vlaganji v raziskave in razvoj, ki bodo omogočala kakovostno raziskovalno delo ter dolgoročnost ukrepov za povečanje inovacij in pospešitev digitalizacije gospodarstva in družbe ter (ii) s hitrejšim prilagajanjem izobraževanja in usposabljanja potrebam trga dela in tehnološkim spremembam.
2. Prilagoditev demografski razmeram s poudarkom na (i) reformah sistemov socialne zaščite, (ii) okrepitvi vseživljenjskega učenja, (iii) spodbujanju zdravega načina življenja ter (iv) prilagoditvi delovnega in življenjskega okolja.
3. Prehod v nizkoogljično krožno gospodarstvo za zmanjanje obremenjavanja okolja in povečanje konkurenčnosti gospodarstva. To zahteva spremembo današnjih načinov proizvodnje in potrošnje v bolj trajnostne oblike, zlasti z (i) bolj trajnostnim in učinkovitejšim izkoriščanjem naravnih virov, (ii) bolj trajnostno mobilnostjo ter (iii) z izobraževanjem in ozaveščanjem prebivalstva o nujnih spremembah v smeri trajnosti
4. Dvig učinkovitosti delovanja države in njenih institucij za podporo in spodbujanje razvoja z (i) izboljšanjem strateškega upravljanja javnih institucij, (ii) izboljšanjem zakonodajnega in poslovnega okolja ter (iii) s prestrukturiranjem javnofinančnih prihodkov in izdatkov, tako da bodo upoštevani razvojni izzivi, še zlasti tisti povezani z vplivi demografskih sprememb.

Evropska komisija je v mesecu septembru 2017 izvajala anketo "**MSP, učinkovita raba virov in zeleni trgi[[54]](#footnote-54)**"  znotraj držav članic. V Sloveniji se je na anketo odzvalo 500 anketirancev, na ravni EU pa 12.902 anketirancev. Rezultati ankete so pokazali, da so slovenska podjetja v primerjavi z podjetji EU v povprečju manj dejavna pri izvajanju ukrepov na področju snovne in energetske učinkovitosti. Na vprašanje kaj bi MSP pomagalo pri učinkovitejši rabi virov, pa so podjetja na prvem mestu navedla nepovratna sredstva li subvencije (SI:45%, EU28: 36%), sledi potreba po svetovanju, kako izboljšati učinkovito rabo virov (SI:26%, EU28: 23%), predstavitev novih tehnologij ali postopkov (SI:29%, EU28:22%, svetovanje o možnih vrstah financiranja in finančno načrtovanje za naložbe v učinkovito rabo virov (SI: 21%, EU28: 22%), boljše sodelovanje med podjetji v različnih panogah za razvoj novih postopkov za ponovno uporab odpadkov in stranskih proizvodov (SI: 23%, EU 20%), ostali odgovori so predstavljali manj kot 20% odgovorov. Na vprašanje kakšne vrste podpore bi najbolj pomagala za začetek ponudbe zelenih izdelkov ali storitev, so anketiranci odgovorili, da so to finančne spodbude za razvoj izdelkov, storitev ali novih proizvodnih postopkov (SI: 44&, EU28: 28%), tehnična pomoč in svetovalne storitev za razvoj izdelkov, storitev ali proizvodnih postopkov (SI:25, EU28: 18%), pomoč pri prepoznavanju potencialnih trgov ali strank (SI: 14%, EU28: 17%), ter svetovalne storitve za trženje ali distribucijo (SI: 14%, EU28: 12%)

Poročilo **European Innoviation Scoreboard** 2018[[55]](#footnote-55) navaja:

* Letni evropski pregled inovacij (EIS) zagotavlja primerjalno oceno uspešnosti raziskav in inovacij v državah članicah EU in izbranih tretjih državah ter relativne prednosti in pomanjkljivosti njihovih raziskovalnih in inovacijskih sistemov. Pomaga državam oceniti področja, na katerih morajo osredotočiti svoja prizadevanja za povečanje njihove inovativnosti.
* Letošnji EIS razkriva, da se inovacijska učinkovitost EU še naprej povečuje in da se je napredek v zadnjih letih pospešil. Nadaljnje izboljšanje se pričakuje v bližnji prihodnosti, vendar bo napredek ostal neenakomeren znotraj EU.
* EU dohiteva Združene države, medtem ko zaostaja za Južno Korejo
* Na svetovni ravni EU še naprej izboljšuje svoj položaj v odnosu do Združenih držav, Japonske in Kanada, vendar zaostaja v primerjavi z Južno Korejo, za katero se v prihodnjih letih pričakuje postopno dohitevanje. Kitajska zelo hitro dohiteva EU, saj v inovacijski uspešnosti raste trikrat hitreje kot EU. EU je še vedno uspešnejša od Brazilije, Indije, Rusije in Južne Afrike.
* Učinkovitost inovacij v državah EU se je povečala, vendar ne za vse države članice
* V povprečju se je inovacijska učinkovitost EU od leta 2005 povečala za 5,8 odstotne točke, vendar ni bilo konvergence (zmanjševanje razlik) med državami EU, ki se izvajajo na nižjih ravneh in tiste, ki delujejo na višjih ravneh. Od leta 2010 se je uspešnost inovacij povečala v 18 državah EU in zmanjšala v 10 državah, vendar pa se ni zmanjšala razlika med najuspešnejšimi in manj uspešnimi državami. Uspešnost se je najbolj povečala v Litvi, na Malti, na Nizozemskem in Veliki Britaniji in se je najbolj zmanjšala na Cipru in v Romuniji.
* Države članice so razvrščene v štiri skupine uspešnosti na podlagi njihove povprečne uspešnosti rezultatov, ki jih izračuna sestavljeni kazalnik
* Danska, Finska, Luksemburg, Nizozemska, Švedska in Združeno kraljestvo so vodje inovacij
* z inovacijsko uspešnostjo precej nad povprečjem EU. Avstrija, Belgija, Francija, Nemčija, Irska in Slovenija so močni inovatorji z uspešnostjo nad ali blizu povprečja EU. Hrvaška, Ciper, Češka, Estonija, Grčija, Madžarska, Italija, Latvija, Litva, Malta, Poljska, Portugalska, Slovaška in Španija so pod povprečjem EU. Te države so zmerni inovatorji. Bolgarija in Romunija sta skromna inovatorja, ki delujete precej pod povprečjem EU.
* Uspešnost inovacijskih sistemov se meri s povprečno uspešnostjo na 27 kazalnikov
* Merilni okvir EIS razlikuje med štirimi glavnimi vrstami kazalnikov in desetimi inovacijskimi dimenzijami, ki zajemajo skupno 27 različnih kazalnikov. Okvirni pogoji zajemajo glavne dejavnike inovacijskega učinka zunaj podjetja in pokrivajo tri inovacijske razsežnosti:
  + Človeški viri,
  + Privlačni raziskovalni sistemi,
  + Okolju prijazna inovativnost.
* Naložbe zajemajo javne in zasebne naložbe v raziskave in inovacije ter zajemajo dve dimenziji:
  + Financiranje in podpora
  + Vlaganja podjetja.
* Inovacijske dejavnosti zajemajo inovacijska prizadevanja na ravni podjetja, združene v treh inovacijskih dimenzijah:
  + Inovatorji,
  + Povezave in
  + Intelektualna sredstva.
* Vplivi zajemajo učinke inovacijskih dejavnosti podjetij v dveh inovacijskih dimenzijah:
  + vpliv na zaposlovanje in
  + učinki prodaje.
* Od leta 2010 je bil napredek v okolju, prijaznem do inovacij (zlasti širokopasovnega interneta), človeški viri (predvsem doktoranti) in privlačni raziskovalni sistemi (zlasti mednarodne soobjave), prav tako so se povečale investicije podjetij v raziskave in razvoj. Nasprotno so javni izdatki za raziskave in razvoj, kot delež BDP-ja, ostali pod ravnijo iz leta 2010.
* Delež malih in srednjih podjetij, ki uvajajo inovacije, se je v zadnjem desetletju zmanjšal, toda predhodni podatki iz ankete Skupnosti o inovacijah v zadnjem času kažejo pozitiven preobrat trenda. Tako se pričakuje, da bodo dejavnosti v prihodnosti spodbudile krepitev inovacijske uspešnosti v EU.
* Evropska Komisija[[56]](#footnote-56) je v svojih prizadevanjih opredelila ključne težave, s katerimi se soočijo mladi podjetniki in sicer je njihova največja težava dostop do financiranja, poleg tega pa obstajajo še mnoge zakonodajne in administrativne ovire, ki omejujejo enostavnost poslovanja. EK spodbuja, da si je treba vseeno močno prizadevati za rast in razvoj start-up podjetij, saj lahko kvalitetno poslovanje na evropskem trgu, ki šteje polovico miljarde, ključno za svetlo prihodnost Evrope. Številne inovativne ideje in močan podjetniški duh lahko prineseta nova delovna mesta, inovacije in večjo samostojnost državljanov EU, v seštevku pa večjo blaginjo.
* Po podatkih evropske zveze tveganega kapitala Invest Europe[[57]](#footnote-57) je delež naložb tveganega kapitala v razmerju do BDP v Sloveniji znašal 0,037%, s čimer se Slovenija uvršča med manj razvite države glede na obseg naložb tveganega kapitala v Srednji in Vzhodni Evropi.
* **EIF** v svojem poročilu »**The impact of EIF on the VC ecosystem - Volume I of** **The European venture capital landscape: an EIF perspective«**[[58]](#footnote-58)predstavljajo rezultate aktivnosti na trgu tveganega kapitala v zadnjih 20 letih z namenom ocenitve ekonomskega vpliva na evropske start-upe kot tudi na celoten ekosistem tveganega kapitala. Naložbe tveganega kapitala EIF-a predstavljajo med 40 do 60% vseh kapitalskih naložb EIF-a v določenem letu. Te zaveze, ki se v povprečju petkrat povečajo zaradi tveganega kapitala zasebnih vlagateljev, predstavljajo 10,94milijard EUR naložb tveganega kapitala v obdobju 1996-2014. To pomeni naložbo v 3.400 semenskih in start-up podjetij, po vsej Evropi in svetu. Znotraj poročila pa EIF podaja tudi **ekonomsko podlago za javno podporo na področju tveganega kapitala**:
* javni denar/podpora je še vedno absolutno ključnega pomena za evropski trg tveganega kapitala in bo verjetno tako ostalo še naslednjih pet let,
* javne sheme tveganega kapitala so bile bolj uspešne, če so delovale skupaj z zasebnimi vlagatelji, kar še posebej podpira vzpostavitev javnega sklada skladov namesto neposrednih javnih naložb,
* obstaja tudi pozitivna povezava med mešanim javnim/zasebnim financiranjem in uspešnimi izstopi, merjeno glede na začetne javne ponudbe in prevzeme, kar je mogoče pripisati predvsem dodatnim naložbam,
* **trg tveganega kapitala se po zadnjih podatkih Invest Europe (prej EVCA), opira na več kot 30% sredstev iz vladnih agencij in javnih institucij**.
* Področje lastniškega financiranja**[[59]](#footnote-59)** je v letu 2016 na ravni EU zabeležilo rahel upad in sicer za 2%, medtem ko so naložbe s tveganim kapitalom v mlada, inovativna podjetja, porasle za 2%. Vendar je celotna raven lastniškega financiranja še vedno pod nivojem, ki je veljal pred krizo. Znatno se je izboljšalo zbiranje zasebnega kapitala zasebnih in tveganih skladov. Splošno je zaznati pozitiven razvoj privatnih investitorjev in tveganega kapitala.
* Raziskava, v katero je bilo vključenih 3.600 naložb tveganega kapitala (naložbe v 2.951 start upov s strani 355 skladov tveganega kapitala), izvedenih med leti 1996 in 2015, izkazuje ca 57% izstopov iz teh naložb. Ca. 70% izstopov je predstavljalo bodisi odpis bodisi prodajo pod vrednostjo začetne naložbe, 8% jih je bilo prodanih v vrednosti naložbe in **20% jih je bilo prodanih z dobičkom**. Samo 4% vseh izstopov je bilo prodanih za več kot 5kratnik začetne naložbe. V večini primerov t.j. ca 90% izstopov se govori o popolnem prevzemu (100% delež). Starost startupov ob izstopu je bila med 7-9 let, trajanje naložbe ob izstopu pa je bilo od 5-6 let. Povprečna vrednost naložbe je bila od 2,6 do 3,3 mio EUR (vključno z follow on naložbami)[[60]](#footnote-60).
* **Naložbeni načrt za Evropo (EFSI)[[61]](#footnote-61)** je do julija 2017 skupaj spodbudil že za skoraj 225 milijard evrov naložb v 28 državah članicah Evropske unije ter omogočil lažji dostop do financiranja že 445.000 malim in srednje velikim podjetjem po Evropi. EIF,  ki je sicer del skupine EIB, je do septembra 2016 podpisal 296 sporazumov s finančnimi posredniki (COSME, InnovFin). Slednji bodo omogočili več kot 445.000 malim in srednje velikim podjetjem z do 3.000 zaposlenimi lažji dostop do virov financiranja v obliki garancij, posojil ali lastniških oblik financiranja. Sklad v okviru naložbenega programa koristi pogarancijo COSME in garancijo EaSI.
* **Akcijski načrt za povečanje konkurenčnosti gozdno-lesne verige**[[62]](#footnote-62) v Sloveniji do leta 2020, s promocijskim sloganom »Les je lep « izpostavlja les kot strateško surovino Slovenije, ki ima še veliko neizkoriščenega potenciala, saj je Slovenija za Finsko in Švedsko tretja najbolj gozdnata država EU, kjer letno priraste več kot 9 milijonov m3 lesa, obnovljive surovine. Zaradi neurejene in celo prekinjene gozdno-lesne predelovalne verige se slovenskega lesa ne izkorišča v zadostni meri, slovenski les se izvaža, hkrati pa domača lesnopredelovalna panoga propada.
* Problemska območja z visoko brezposelnostjo so območja na katerih so se zaradi notranjih strukturnih problemov ali zunanjih vplivov gospodarske razmere tako poslabšale, da je stopnja registrirane brezposelnosti dosegla kritično mejo 17 %. Za problemska območja z visoko brezposelnostjo se sprejme program spodbujanja konkurenčnosti, ki je namenjen podjetjem in brezposelnim osebam na takšnem območju. **Programi spodbujanja konkurenčnosti,** se izvajajo za **območje Pomurske regije (2010–2015), Maribor s širšo okolico (2013–2018), Pokolpje (2011–2017)** ter za **območje občin Hrastnik, Radeče in Trbovlje (2013–2018).** Gre za projekte in dejavnosti, ki jih izvajajo ministrstva na tem območju in so ključni za odstranitev razvojnih ovir in/ali spodbuditev razvojnih potencialov območja. Glavni cilj programov je ohranitev delovnih mest v obstoječih podjetjih, povečanje zaposlenosti in znižanje stopnje registrirane brezposelnosti na posameznem problemskem območju.

### Zaznane tržne vrzeli Sklada na podlagi povpraševanja MSP po finančnih sredstvih

Sklad s svojimi finančnimi spodbudami sledi povpraševanju MSP in se skuša čim bolj približati njihovim potrebam po financiranju. Največje povpraševanje MSP po dolžniških virih financiranja se izkazuje na področju finančnih spodbud v obliki garancij za zavarovanje bančnih kreditov.

Že samo povpraševanje MSP po finančnih spodbudah Sklada izkazuje potrebo po nadaljnjem zagotavljanju ugodnih in potrebam MSP prilagojenim finančnim spodbudam. V obdobju 2007 – 2017 je na Sklad prispelo nekaj več kot 14.500 vlog, kar dokazuje, da je poleg tržnih in drugih možnostih pridobivanja potrebnih finančnih sredstev MSP-jev potrebna tudi vloga Sklada, da zapolni tiste vrzeli na trgu, ki jih tržna ponudba ne pokrije.

## Vloga Sklada v obdobju 2018 - 2023

Sklad v obdobju 2018 – 2023 namerava ostati trajnostna finančna institucija (sustainable financial institution), katere osnovni namen delovanja ni ustvarjanje dobička iz poslovanja in zagotavljanje donosov za lastnike oz. investitorje, temveč zagotavljanje in upravljanje finančnih virov na način, ki zagotavlja ugodnosti za končne prejemnike – MSP. Sklad bo nastopal na tistih segmentih finančnega trga, kjer še vedno obstajajo vrzeli za MSP-je, kar predstavlja višjo stopnjo tveganj, vendar se jih bo z učinkovitim upravljanjem, kot tudi v preteklih letih tudi ustrezno obvladovalo. Po vzoru finančnih institucij, ima Sklad že vzpostavljen sistem upravljanja s tveganji, kar pomeni varno poslovanje in odgovorno upravljanje tveganj.

Dodana vrednost izvajanja finančnih spodbud Sklada se kaže pri vseh sodelujočih partnerjih:

o za MSP:

i. Dostop do finančnih virov za ekonomsko upravičene projekte

ii. Dodana pomoč in mentorstvo

iii. Dostop do klasičnih in alternativnih finančnih spodbud za celotno skupino MSP na območju RS

o Za finančne posrednike (banke, DTK …):

i. Zmanjšanje izpostavljenosti tveganjem

ii. Povečanje oz. spodbujanje financiranja

o Za javne organe:

i. Stroškovna učinkovitost zaradi delitve tveganj med institucijami

ii. Večji učinek finančnega vzvoda

iii. Učinkovit način za doseganje zastavljenih gospodarskih ciljev (npr. javna podpora za specifične sektorje)

Sklad bo tudi v prihodnje nastopal **v vlogi**:

1. Ponudnika garancij za bančne kredite in s tem spodbujal posojilne aktivnosti MSP-jev v Sloveniji

V okviru garancijskih shem načrtuje Sklad sodelovanje s poslovnimi bankami kot ponudnik individualnih in portfeljskih garancij za bančne kredite MSP-jem. Bančni krediti so lahko namenjeni za večje investicijske projekte ali za financiranje obratnih sredstev.

Garancije MSP-jem omogočajo hitrejše, lažje in cenejše pridobivanje bančnih kreditov (nižje obrestne mere, nižje zahteve po zavarovanju, daljša ročnost posojila itd.). Sklad je tudi aktivni član organizacije AECM (European Association of Guarantee Institutions – Evropska zveza garancijskih institucij) in ima prav tako številne izkušnje na tem področju. Poleg tega je Sklad v letu 2018 podpisal tudi pristopno izjavo k združenju GINGI (Global Network of Guarantee Institution), ki združuje garancijske institucije celega sveta.

1. Ponudnika mikrokreditov za MSP in samozaposlene

Mikroposojila predstavljajo mikrokrediti (do zneska 25.000 eur) prilagojeni potrebam MSP, ki se soočajo s težavami pri dostopu do klasičnih bančnih storitev na trgu.

Trg mikrokreditov je mlad, zelo raznolik in hitro rastoč tržni segment v Sloveniji. Na tem področju igra Sklad pomembno vlogo kot mikro-kreditna institucija, katere namen je povečevanje kapacitet v obliki mikrokreditov. V okviru mikrokreditne linije sledi Sklad predvsem ključnim ciljem Evropske unije – podjetništvo, rast in ustvarjanje delovnih mest, poleg tega pa s pridobljenim certifikatom Evropske komisije sledi tudi globalnim standardom za klavzule, ki jih morajo implementirati ponudniki mikrokreditov za skladnost z Evropskim Kodeksom pravilnega ravnanja za ponudnike mikrokreditov (Kodeks). Kodeks je razvila Evropska Komisija s ciljem oblikovanja smernic dobrih praks, ki omogočajo ponudnikom mikrokreditov sprejemanje izzivov dostopanja do dolgoročnega financiranja.

1. Sokreatorja start up ekosistema v Sloveniji za doseganje globalnega uspeha zagonskih in hitrorastočih podjetij

Mladim inovativnim podjetjem bo v sodelovanju z ministrstvom, pristojnim za gospodarstvo tudi v obdobju 2018 – 2023 omogočen dostop do zagonskih spodbud v obliki nepovratnih sredstev.

Skupaj s poglavitnimi partnerji (inkubatorji, tehnološkimi parki, privatnimi investitorji, start up strokovnjaki iz podjetniškega sektorja itd.), je ustvarjen močan in aktiven start up ekosistem, ki omogoča ne samo ugodno finančno podporo za inovativna zagonska in rastoča podjetja, temveč tudi mentoriranje in podjetniško svetovanje. Mentoriranja in podjetniška svetovanja namreč omogočajo boljše rezultate ponujenih finančnih spodbud.

1. Ključnega so-investitorja semenskega in tveganega kapitala kot lastniškega financiranja v Sloveniji

V obdobju 2018 – 2023 Sklad načrtuje nadaljevanje izvajanja vloge pri oblikovanju in razvoju slovenskega trga semenskega in tveganega kapitala.

Preko investicij semenskega in tveganega kapitala se bodo podpirala hitrorastoča inovativna podjetja, katerim bo omogočen dostop do kapitala preko celotnega življenjskega cikla razvoja podjetja.

Z vložki v obliki semenskega in tveganega kapitala v sodelovanju s poslovnimi angeli, skladi semenskega kapitala in tveganega kapitala, se bodo spodbujali perspektivni MSPji od zgodnjih razvojnih faz, kot je razvoj in prenos intelektualne lastnine v tehnologijo, do rastočih razvojnih faz, katere spremlja predvsem hitra in globalna rast.

1. Sokreatorja podpornega okolja za podjetniški sektor v Sloveniji

Sklad bo tudi v naprej predstavljal močan element podporne mreže za 3S (SMEs, start ups, scale ups – MSPji, zagonska podjetja in hitrorastoča podjetja) v Sloveniji, ter nadaljeval in nadgrajeval uspešna partnerstva/povezave z ostalimi partnerji, kot so odločevalci oz. oblikovalci politike, finančni partnerji, podporne in storitvene organizacije ter raziskovalne in izobraževalne organizacije.

1. Povezovalca podjetniških mrež v mednarodnem okolju

V prihodnje namerava Sklad širiti regionalno razvojne aktivnosti, na osnovi izkušenj, pridobljenih pri upravljanju finančnih instrumentov, ki so bili sofinancirani iz Strukturnih skladov ali upravljavci Sklada skladov in preko strateških partnerstev, pridobljenih v programskem obdobju 2007-2013.

Sklad bo prav tako intenzivno nadaljeval povezovanje z drugimi nacionalnimi promocijskimi institucijami v državah članicah EU ali drugih evropskih regijah in širše, s pomočjo katerih lahko skupaj razvija in implementira učinkovite rešitve na področju financiranja evropskih MSP-jev. Sklad soustvarja »3S« podporno mrežo, skupaj s podobnimi podpornimi institucijami v specifičnih regijah (Balkan, CEE regija), obenem pa na ta način olajša mednarodno sodelovanje in mreženje med 3S in povezanimi regijami.

## Poslanstvo Sklada v obdobju 2018 - 2023

Sklad za obdobje 2018 – 2023 ohranja svoje trenutno poslanstvo, ki je spodbujanje slovenskih mikro, malih in srednje velikih podjetij ter zagonskih in hitrorastočih podjetij (ang. »3S« – »SMEs, start ups, scale ups«) z izboljšanjem dostopa do finančnih sredstev preko širokega nabora finančnih produktov.

Poslanstvo se bo ohranjalo z naslednjimi ključnimi elementi:

* Razvoj, promocija in izvajanje dolžniških in lastniških finančnih instrumentov, ki so oz. bodo prilagojeni posameznim razvojnim fazam podjetja

*Z oblikovanjem inovativnih finančnih produktov, ki so namenjeni MSP-jem neposredno ali preko sodelujočih finančnih partnerjev (banke, poslovni angeli, zasebni investitorji semenskega kapitala in tveganega kapitala itd.), bo Sklad zagotavljal primerne in sodobne rešitve za obstoječe in prihodnje potrebe trga. S ponudbo obsežne linije ugodnih finančnih produktov za MSP-je se bo tudi v naprej dopolnjevalo produkte, ki jih ponujajo druge nacionalne ali mednarodne podporne institucije v Sloveniji.*

* Zastopanje ciljev Evropske komisije glede podpore podjetništva, rasti, inovacij, raziskav, razvoja in zaposlovanja, izboljšanju snovne, energetske in emisijske produktivnosti
* Zapolnjevanje vrzeli na finančnih trgih za MSP-je

*Sklad bo tudi v prihodnje nastopal na tistih segmentih finančnega trga, kjer še vedno obstajajo vrzeli za MSP-je, kar predstavlja višjo stopnjo tveganj, vendar se jih bo, kot v preteklih letih, z učinkovitim upravljanjem tudi ustrezno obvladovalo. Po vzoru finančnih institucij ima Sklad vzpostavljen sistem upravljanja s tveganji, kar pomeni varno poslovanje in odgovorno upravljanje tveganj.*

## Vizija Sklada s strateškimi usmeritvami za obdobje 2018 - 2023

Sklad bo tudi v prihodnje v okviru svojega poslovanja sledil svoji **viziji** in ostal **specializirana finančna institucija z učinkovitimi spodbudami za MSP** po vzoru najboljših svetovnih praks.

Sklad bo, skladno z zastavljeno vizijo, ki jo bo uresničeval preko štirih strateških usmeritev, zagotavljal učinkovite finančne spodbude za MSP od faze zagona do zrelosti, ter tako zapolnjeval vrzeli na področju dostopa MSP do ugodnejših finančnih sredstev, ki omogočajo dvig konkurenčnosti gospodarstva in dvigovanje dodane vrednosti na zaposlenega.

Tudi v obdobju 2018 - 2023 ostaja ena izmed glavnih strateških usmeritev poslovanja Sklada ciljna naravnanost Sklada, kar pomeni, da se za uresničevanje zastavljenih usmeritev **določijo merljivi cilji**.



## Prva strateška usmeritev z dolgoročnimi cilji za obdobje 2018 - 2023: Ciljna naravnanost

Tudi v obdobju 2018 – 2023 bo Sklad sledil eni izmed najpomembnejših strateških usmeritev – ciljni naravnanosti, ki pomeni optimalno poslovanje, saj zastavljeni cilji omogočajo merljivost in tekoče spremljanje načrtovanih aktivnosti.

V okviru prve strateške usmeritve – ciljna naravnanost ima Sklad za obdobje 2018 – 2023 zastavljene naslednje dolgoročne cilje:

1. Ponuditi vsaj 100 mio EUR finančnih spodbud letno in podpreti cca 700 podjetij letno
2. Zagotoviti ustrezno višino finančnih virov za oblikovanje finančnih spodbud v znesku minimalno 100 mio EUR/letno
3. Vključenost evropskih virov v višini minimalno 50%
4. Doseganje multiplikacije javnih finančnih virov
5. Prispevanje k makroekonomskim učinkom
6. Vključitev SPS dvojčka in druga podpora podjetjem

### Dolgoročni cilj 2018 - 2023: Zagotoviti ustrezno višino finančnih spodbud


Sklad načrtuje, da bo v celotnem obdobju 2018 – 2023 MSP-jem ponudil povprečno **cca 105 mio EUR ugodnih finančnih spodbud letno oz. cca 629 mio EUR v celotnem obdobju**. **S temi sredstvi se načrtuje finančna podpora za nekaj manj kot cca 6.200 projektov oz. povprečno cca 1.030 projektov letno.**

Ponudba finančnih spodbud Sklada bo osredotočena na:

|  |  |  |
| --- | --- | --- |
| Vrsta financiranja | Linija financiranja | Finančne spodbude |
| Dolžniško financiranje | Garancijske linije | Individualne garancije s subvencijo obrestne mere |
| Portfeljske garancije za MSP[[63]](#footnote-63) |
| Portfeljske garancije za RRI[[64]](#footnote-64) |
| Kreditne linije | Mikrokrediti za podjetja na problemskih in obmejnih problemskih območjih |
| Mikrokrediti za splošne ciljne skupine[[65]](#footnote-65) |
| Lastniško financiranje | Semenski kapital | Semenski kapital[[66]](#footnote-66) |
| Tvegan kapital | Zasebni in tvegan kapital v okviru srednjeevropskega sklada skladov CEFOF |
| Nepovratna sredstva | Posebne spodbude za specifične ciljne skupine | Zagonske spodbude za inovativna podjetja |
| Zagonske spodbude za podjetja na problemskih območjih |
| Posebne spodbude za podjetja, ki poslujejo na področju rabe lesa (in v kolikor bo možno tudi na ostala področja snovno energetske učinkovitosti) |

Poleg navedenih finančnih spodbud, pa lahko Sklad skladno z usmeritvami Vlade RS, ministrstva, pristojnega za gospodarstvo ali drugih državnih institucij izvaja še druge posebne projekte, ki zgoraj niso navedeni.

Finančne spodbude Sklada v sliki:



Predvidena finančna struktura[[67]](#footnote-67) ponudbe Sklada:

|  |  |  |  |  |
| --- | --- | --- | --- | --- |
| **Oblika**  **finančne podpore** | **Višina finančnih spodbud**  **2018 – 2023**  **v mio EUR[[68]](#footnote-68)** | **Višina finančnih spodbud – povprečno letno v mio EUR** | **Število podprtih projektov**  **2018 - 2023[[69]](#footnote-69)** | **Število podprtih projektov – povprečno letno** |
| Dolžniško financiranje | 575,30 | 96,00 | 5.830 | 972 |
| Lastniško financiranje | 28,50 | 4,75 | 86 | 14 |
| Nepovratna sredstva | 25,20 | 4,25 | 275 | 46 |
| **SKUPAJ** | **cca 629,00** | **cca 105,00** | **cca 6.191** | **cca 1.032** |

#### Podrobnejši pregled finančnih spodbud Sklada

##### Finančne spodbude v okviru dolžniškega financiranja

##### **Garancijske linije**

Garancije Sklada za zavarovanje bančnih kreditov omogočajo podjetjem lažji in ugodnejši najem bančnih kreditov za izvedbo projektov, ki omogočajo konkurenčno uveljavljanje na trgu, izboljšan tržni položaj, širitev dejavnosti, izvedbo tehnološko zahtevnejših projektov in izboljšanje financiranja obratnih sredstev. Ugodna finančna sredstva omogočajo hitrejšo rast podjetij, ustvarjajo višjo dodano vrednost na zaposlenega, ohranjajo obstoječa delovna mesta in oblikujejo nova delovna mesta z višjo dodano vrednostjo, ter hkrati zagotavljajo uspešen prenos razvojnih idej v tržno usmerjene podjeme. V obdobju 2018 – 2023 bo Sklad v okviru garancijskih shem[[70]](#footnote-70) predvidoma izvajal:

* Individualne garancije s subvencijo obrestne mere
* Portfeljske garancije za MSP[[71]](#footnote-71)
* Portfeljske garancije za RRI[[72]](#footnote-72)

IZHODIŠČA:

Po navedbah poročila EIF – European Small Business Finance Outlook[[73]](#footnote-73)

* Kreditne garancije ostajajo najbolj razširjen instrument v uporabi med državami, ter na ta način olajšati dostop MSP-jem do financiranja. Posebej pomembno so garancije v državah, kjer je mreža lokalnih ali sektorskih jamstvenih institucij dobro uveljavljena.
* Statistični podatki AECM kažejo, da so Turčija, Italija in Francija države, kjer najhitreje raste obseg in število garancij, prav tako neporavnanih.
* Turčija, Italija, Madžarska in Portugalska imajo v primerjavi z BDP največji trg za garancije.
* Za leto 2017 AECM poroča o občutnem povečanju izdaje novih garancij in neporavnanih garancij. Trend je v veliki meri posledica pomembnega premika v EU zaradi dejavnosti Turčije kot članice AECM.
* Poleg Turčije je bila rast v novi jamstveni shemi še posebej močna v Luksemburgu, na Češkem in v Romuniji. Nasprotno pa so se novo odobrena jamstva zmanjšala v Bosni in Hercegovini, Estoniji in Srbiji.

Tudi za **Evropsko združenje garancijskih institucij** za leto 2017 poroča o občutnem povečanju izdaje novih garancij in neporavnanih garancij[[74]](#footnote-74) AECM šteje 47 članic, ki prihajajo iz 28 evropskih držav. Vrednost aktivnega portfelja vseh članic ob koncu letu 2017 je znašala 125 mlrd EUR, kar predstavlja skoraj 50% povečanje v primerjavi z letom 2016 (trend povečanja je posledica predvsem izrednega povečanja garancijskih aktivnosti v Turčiji ter deloma tudi v pridružitvi novih članic). Aktivnih je bilo več kot 3 mio garancij, kar predstavlja cca 16% povečanje v primerjavi z letom 2016.

* V letu 2016 je bilo v okviru članic združenja AECM odobrenih ca. 655.000 novih garancij v skupni višini ca. 30 mlrd EUR, kar predstavlja 4% rast v primerjavi z letom 2015. Vrednost aktivnega portfelja vseh članic je ob koncu letu 2016 porasla za 6,07% v primerjavi z letom 2015 in je znašala 85,3mlrd EUR. Aktivnih je bilo 2,63 mio garancij. Vrednost aktivnega portfelja garancij Slovenskega podjetniškega sklada na dan 31.12.2016 predstavlja 0,652% slovenskega BDP-ja, kar Slovenijo uvršča na 6. mesto med 41 članicami združenja AECM[[75]](#footnote-75).
* Bančna posojila ostajajo pomembna oblika zunanjega financiranja za kar 62% vseh MSP v Sloveniji (v primerjavi z 50% na ravni EU). V letu 2016 je bilo zavrnjenih približno 9 % vlog MSP za posojila (v primerjavi z 7% na ravni EU). Kar 24% MSP v Sloveniji v letu 2016 ni dobilo želenega financiranja (v primerjavi z 18% na ravni EU).[[76]](#footnote-76) Po mnenju MSP so ovire predvsem v bančnem sistemu tudi zaradi tega, ker so banke manj naklonjene prevzemanju tveganja kot preostali ponudniki[[77]](#footnote-77).
* Študije kažejo, da so garancije **uspešen** instrument za podprta podjetja iz držav Srednje, Vzhodne in Jugo-Vzhodne Evrope (CESEE)[[78]](#footnote-78) in **najbolj razširjen instrument** za lažji dostop malih in srednjih podjetij do financiranja[[79]](#footnote-79) in ublažitev s tem povezanih tržnih nepopolnosti[[80]](#footnote-80). Le ta zagotavlja zelo pomembne pozitivne učinke za podprta podjetja in sicer ima pozitiven učinek na **zaposlenost** podprtih podjetij, saj se je le ta povečala **za 17,3% v prvih 5 letih** po odobritvi posojila z garancijo in letni promet podprtih podjetij se je v okviru petih let po odobritvi povečal za 19,6%.
* Večina držav članic OECD[[81]](#footnote-81) zagotavlja garancije za posojila, da bi pomagala podjetjem premostiti ponavljajoče težave pri pridobivanju bančnih posojil. Večinoma so to mlada in inovativna podjetja z ciljem povečati zaposlenost in dodano vrednost.
* Velika prednost garancij je tudi iz vidika **multiplikacije javnih sredstev**[[82]](#footnote-82). Govorimo lahko celo o 48,1 kratni multiplikaciji vloženih sredstev.
* **Garancijske institucije**, ki pomagajo odpraviti nepopolnosti na finančnih trgih in omogočajo lažji dostop MSP do finančnih sredstev, **je potrebno okrepi**ti. [[83]](#footnote-83)
* **Glavne prednosti garancijskih institucij za MSP-je**[[84]](#footnote-84) so predvsem zmanjševanje informacijske asimetrije med strankami, omejitev mehanizmov za »negativno selekcijo» (za visoko tvegane posojilojemalce) in »moralni hazard« (za obstoječe posojilojemalce), s čimer je na voljo več posojil in z boljšimi pogoji, ponudba širšega nabora produktov za ustrezno podporo MSP-jem, tudi svetovalnih storitev, financiranje podjetij, ki so bolj osredotočena na inovativnosti in rast, večje znižanje obrestnih mer, nadaljevanje aktivnosti garancijskih institucij tudi v času krize ter zapolnitev finančne vrzeli.
* EIF je do aprila 2017 podpisal 187[[85]](#footnote-85) sporazumov s finančnimi posredniki (COSME, InnovFin) v skupni vrednosti 33.159 mio EUR. Slednji bodo omogočili več kot 445.000 malim in srednje velikim podjetjem z do 3.000 zaposlenimi lažji dostop do virov financiranja v obliki garancij, posojil ali lastniških oblik financiranja.
  1. Tudi Sklad je v letu 2015 uspešno kandidiral in pridobil pogarancijo EIFa za izdane garancije.

**Kreditne linije**

Mikrokrediti Sklada omogočajo predvsem MSP ter samozaposlenim dostop do potrebnih finančnih sredstev za financiranje rasti in razvoja podjetij, investicij in tekočega poslovanja. Mikrokrediti se izvajajo po ugodnih pogojih financiranja ter z omejitvijo izvajanja prekomernih postopkov odobritve kredita (hitrejši in enostavnejši postopek pridobitve kredita). V obdobju 2018 – 2023 bo Sklad v okviru kreditnih shem[[86]](#footnote-86) predvidoma izvajal:

* Mikrokredite za splošne ciljne skupine
* mikrokredite za podjetja na problemskih območjih in obmejnih problemskih območjih

IZHODIŠČA:

Po navedbah poročila EIF– European Small Business Finance Outlook[[87]](#footnote-87):

* Mikro podjetja in socialna podjetja so pomemben prispevek k zaposlovanju in socialni vrednosti, zlasti v državah z visoko stopnjo brezposelnosti.
* Mikro podjetja še vedno zaznavajo povečano vrzel zunanjega financiranja, saj imajo banke do njih še vedno večje zahteve, kot za večja podjetja iz iste panoge.
* Mikro podjetja imajo pogosto premalo izkušenj in znanja, da bi se sama lotila zaprosila za bančne kredite, saj se jim zdi izpolnjevanje papirne dokumentacije prezahtevno.
* Uvaja se tudi digitalizacija mikrofinančnih operacij, ki je učinkovita za posojilodajalce in posojilojemalce, vendar pa še vedno prihaja do težav, da mikro podjetja nimajo urejenega dostopa za digitalna plačila.
* Dostop do financiranja je ključnega podjetja za podjetja, ki si želijo ustvariti rastoče podjetje in se tako izogniti revščini ali brezposelnosti z ustvarjanjem novih delovnih mest.
* Delež podjetij, ki vidijo dostop do finančnih sredstev kot enega najpomembnejših problemov, je najvišji ravno pri mikro podjetjih, ki predstavljajo pomemben element ustvarjanja novih delovnih mest. Zato je mikrofinanciranje pomembno orodje, da lahko podjetja preživijo posledice krize, predvsem na specifičnih področjih in za specifične skupine, kar bi podjetjem znova omogočilo rast[[88]](#footnote-88).
* Najnovejše raziskave[[89]](#footnote-89) poudarjajo, da povpraševanje po mikrofinanciranju v Evropi še nikoli ni bilo tako veliko. Portfelj mikrokreditov je v letu 2015 beležil 16% rast v primerjavi z letom 2014. Prav tako se je povečalo število novih posojilojemalcev za 21%. V letu 2015 je bilo izdanih **552.834 mikrokreditov** v skupni vrednosti **1,6 milijarde EUR.**
* Pomembno je, da se financiranje v obliki mikrokreditov še naprej podpira[[90]](#footnote-90).
* Od uvedbe EaSI garancijske sheme za mikrofinanciranje[[91]](#footnote-91) do tega trenutka je EIF podpisal že **33 pogodb v 18 državah[[92]](#footnote-92)**, ki skupaj predstavljajo **660 milijonov evrov finančnih sredstev za več kot 50.000 mikro podjetij** in socialnih podjetij, ki drugače ne bi imela dostopa do financiranja zaradi različnih vidikov tveganja.
  1. Tudi Sklad je v letu 2016 uspešno kandidiral in pridobil garancijo EIFa za izdane mikrokredite mikro podjetjem.

#### Finančne spodbude v okviru lastniškega financiranja

Sklad bo v obdobju 2018 – 2023 nadaljeval s finančno podporo[[93]](#footnote-93) MSP-jem v okviru lastniškega financiranja preko:

* srednjeevropskega sklada skladov tveganega in zasebnega kapitala CEFOF-a (Central Europe Fund of Funds), katerega upravljavec je Evropski investicijski sklad in v katerem poleg Slovenije sodelujejo tudi Avstrija, Madžarska, Češka, Slovaška, mednarodna investicijska banka in EIF
* semenskega kapitala[[94]](#footnote-94)

IZHODIŠČA:

* Hitro rastoča podjetja v obdobju 2012 - 2016[[95]](#footnote-95)

Ajpes je iz javno objavljenih letnih poročil gospodarskih družb in samostojnih podjetnikov, v skladu z metodologijo MGRT, pripravil seznam hitro rastočih podjetij v obdobju 2012-2016.

* Število vključenih podjetij: 124.490
* Število hitro rastočih podjetij: 6.150
* Število podjetij, ki ohranjajo hitro rast iz preteklih let: 488

V opazovanem obdobju so hitrorastoča podjetja predstavljala 4,9 % vseh gospodarskih subjektov (največ do sedaj) in jih je za 745 oz. 0,7 % več kot v preteklem opazovanem obdobju. Zaposlovala so več kot petino vseh delavcev v državi (117.407) in dosegla 20,8 mrd evrov čistih prihodkov od prodaje. Število hitro rastočih podjetij je največje v Osrednjeslovenski regiji (2.150 oz. 35,0 %), sledi Podravska regija z 759 oz. 12,3 % podjetij. Med vsemi hitrorastočimi podjetij je 746 oz. 12 % takih, ki so prejeli finančno pomoč Sklada.

* Po podatkih Eurostata je Slovenija ena od držav z najmanjšim deležem hitrorastočih podjetij (prikazan zgoraj). Čeprav se je dostop do financiranja izboljšal, je obseg alternativnega financiranja prek tveganega in semenskega kapitala še vedno majhen, kar ovira rast mladih in inovativnih podjetij[[96]](#footnote-96).
* Startupi slovenskih ustanoviteljevso v letu 2016 doma in v tujini uspeli zbrati 95,7 milijona dolarjev investicij. To je sicer manj od rekordnih 131,7 milijona dolarjev v letu 2015, a več od 67,3 milijona dolarjev sredstev v letu 2014. Startupi so od leta 2005 zbrali skupno 350 milijonov dolarjev v okviru ca. 400 investicij[[97]](#footnote-97), kar samo kaže na to, kakšen potencial predstavljajo slovenska start-up skupnost.
* Slovenija je glede podjetniške aktivnosti v vseh proučevanih fazah, od nastajajočih do ustaljenih podjetnikov še vedno pod povprečjem. Kazalnik zgodnja podjetniška aktivnost (indeks TEA - *total early stage entrepreneurial activity*) je v Sloveniji po več letih upadanja v letu 2016 narasla na optimističnih 8 %, kar Slovenijo uvršča na 48. mesto med 65 državami GEM**[[98]](#footnote-98)**. Podjetniške namere in podjetniško aktivnost bi bilo mogoče spodbuditi z olajšanim dostopom do financiranja, kar nakazuje na potrebo po zagotovitvi podpore podjetjem predvsem pri povezovanju z zasebnimi investitorji[[99]](#footnote-99).
* V pregledu start-up ekosistema**[[100]](#footnote-100),** se navajajo ukrepi za izboljšanje slovenskega podjetniškega ekosistema in sicer se med drugimi izpostavlja še boljša podpora ustanoviteljem start-up podjetij, mentorska pomoč drugih start-up podjetnikov, boljše poznavanje dejanskih potreb start-upov ter nadaljnja podpora v obliki javnega dolžniškega in lastniškega kapitala (kot npr. P2, SK75, SK200). Poudarjajo tudi, da ne gre spregledati pomembne vloge države pri financiranju start-upov. Slovenija se uvršča med 37 inovativno naravnanih držav[[101]](#footnote-101), iz česar izhaja velik potencial, ki ga prepoznava tudi Sklad in zato daje velik poudarek na podporo tehnološko inovativnih projektov.
* V okviru Poročila EU Eco-Innovation Index 2017[[102]](#footnote-102) se je Slovenija na podlagi petih kriterijev uvrstila med držav voditeljice eko inovacij, v povprečju zaostaja le na področju »rezultatov učinkovitosti pri rabi virov«. V letu 2017 je tako Slovenija zasedla 6 mesto kar je precejšen napredek v primerjavi z letom 2013, ko je zasedla 15 mesto
* Anketa, ki jo je Evropska komisija v letu 2017 izvedla na temo »MSP, Učinkovita raba virov in zeleni trgi[[103]](#footnote-103)« je pokazala, da so slovenska podjetja v primerjavi s podjetji EU v povprečju manj dejavna pri izvajanju ukrepov na področju snovne in energetske učinkovitosti. Na vprašanje kaj bi MSP pomagalo pri učinkovitejši rabi virov, pa so slovenska podjetja na prvem mestu navedla nepovratna sredstva ali subvencije, kar 45%, medtem ko je to potrebo izrazilo le 36% podjetij v okviru EU28.
* V celoti slovenska visokotehnološka podjetja skupaj predstavljajo približno 2-3 % slovenskega gospodarstva in zaposlujejo približno 3.500 ljudi. Panoga raste hitreje od povprečja v gospodarstvu ter ustvarja nova delovna mesta z visoko dodano vrednostjo, žal pa je še relativno omejena. Skupaj Slovenija izvozi za 1,5 mrd USD visokotehnoloških izdelkov, kar predstavlja približno 5 % celotnega izvoza[[104]](#footnote-104).

#### Posebne finančne spodbude za specifične ciljne skupine

Posebne spodbude so namenjene specifičnim ciljnim skupinam, pri katerih se izkazuje tržna vrzel pri dostopu do potrebnih finančnih sredstev. Običajno so to zagonska, novo nastala podjetja, ki imajo pozitiven gospodarski pomen in so ocenjene kot izredno ranljive skupine na trgu, zato je njihov obstoj na trgu ogrožen. Ta podjetja se spodbujajo z namenom spodbujanja ustanovitve, zagona in razvoja nastajajočih podjetij, ter za uspešen prenos razvojnih idej podjetnih posameznikov in skupin v tržno uspešne podjeme, ki imajo pozitiven gospodarski in družben pomen.

Poleg spodbujanja novih, inovativnih podjetij pa lahko Sklad izvaja tudi posebne spodbude za druge ciljne skupine, pri katerih se prav tako izkazuje vrzel v dostopu do finančnih sredstev na trgu (npr. področje lesarstva, kulture…).

V obdobju 2018 – 2023 bo Sklad v okviru posebnih spodbud[[105]](#footnote-105) predvidoma izvajal:

* posebne spodbude za zagon inovativnih podjetij
* posebne spodbude za podjetja na problemskih območjih
* posebne spodbude za področje rabe lesa
* posebne spodbude za izboljšanje snovne in energetske učinkovitosti (v kolikor bo Sklad prejel sredstva za izvajanje le-teh)

IZHODIŠČA:

**POSEBNE SPODBUDE ZA ZAGON INOVATIVNIH PODJETIJ**

* Slovenija je glede podjetniške aktivnosti v vseh proučevanih fazah, od nastajajočih do ustaljenih podjetnikov še vedno pod povprečjem. Kazalnik zgodnja podjetniška aktivnost (indeks TEA - *total early stage entrepreneurial activity*) je bil v Sloveniji v letu 2017 6,85 %, kar je še vedno pod evropskim povprečjem (8,07 %). Zgodnja podjetniška aktivnost vključuje nastajajoče in nove podjetnike. V podjetniškem procesu zaznavamo upad pri prehodu v naslednje faze, tako ta razmerje med nastajajočimi in novimi podjetniki prikazujemo z indeksom smrtnosti. V Sloveniji je bil ta v letu 2017 relativno velik in je znašal 1,36, kar pomeni, da je bilo nastajajočih podjetnikov 36 % več kot novih**[[106]](#footnote-106)**.
* **POSEBNE SPODBUDE ZA PODROČJE RABE LESA**Akcijski načrt za povečanje konkurenčnosti gozdno-lesne verige v Sloveniji do leta 2020, s promocijskim sloganom »Les je lep « izpostavlja les kot strateško surovino Slovenije, ki ima še veliko neizkoriščenega potenciala, saj je Slovenija za Finsko in Švedsko tretja najbolj gozdnata država EU, kjer letno priraste več kot 9 milijonov m3 lesa, obnovljive surovine. Zaradi neurejene in celo prekinjene gozdno-lesne predelovalne verige se slovenskega lesa ne izkorišča v zadostni meri, slovenski les se izvaža, hkrati pa domača lesnopredelovalna panoga propada.

**POSEBNE SPODBUDE ZA IZBOLJŠANJE SNOVNE IN ENERGETSKE UČINKOVITOSTI**

* Posebne spodbude za izboljšanje snovne in energetske učinkovitosti MSP bo Sklad izvajal v kolikor bo prejel sredstva za financiranje tovrstnih spodbud. Glede na rezultate ankete, ki jo je Evropska komisija v letu 2017 izvedla na temo »MSP, Učinkovita raba virov in zeleni trgi[[107]](#footnote-107)« je so slovenska podjetja v primerjavi s podjetji EU v povprečju manj dejavna pri izvajanju ukrepov na področju snovne in energetske učinkovitost, ki je pomemben dejavnik konkurenčnosti poslovanja podjetij. Na vprašanje kaj bi MSP pomagalo pri učinkovitejši rabi virov, pa so slovenska podjetja na prvem mestu navedla nepovratna sredstva ali subvencije, kar 45%, medtem ko je to potrebo izrazilo le 36% podjetij v okviru EU28. S podporo prestrukturiranju podjetij v smeri energetske in snovne učinkovitosti bomo vplivali na dvig dodane vrednosti in hkrati na izboljšanje konkurenčnosti njihovega poslovanja, saj ti stroški predstavljajo pomemben del v strukturi stroškov poslovanja podjetij.
* **POSEBNE SPODBUDE ZA PODJETJA NA PROBLEMSKIH OBMOČJIH**Sklad bo letu 2018 ponovno ponudil podporo v obliki zagonske spodbude podjetjem v problemskih območjih. S tovrstno podporo se izboljša poslovanje in realizacija razvojnih potencialov z namenom zniževanja stopnje umrljivosti v začetnem obdobju poslovanja ter izboljša lastna konkurenčnost na domačih oz. tujih trgih. Prav tako se zasleduje razvoj podprtih podjetij in uspešen prenos idej podjetnih posameznikov in skupin v tržno uspešne podjeme in ustvarjanje novih podjetij s potencialom rasti, s poudarkom na razvoju in komercializaciji proizvodov, procesov in storitev.

### Dolgoročni cilj 2018 – 2023: Zagotavljanje ustrezne višine finančnih virov za oblikovanje finančnih spodbud

Za ponudbo načrtovanih finančnih spodbud MSP-jem, je potrebno zagotoviti ustrezne finančne vire. Za celotno ponudbo je potrebnih cca **262 mio EUR ustreznih virov[[108]](#footnote-108)**, ki bodo sestavljeni iz:

* cca 132,1 mio EUR revolving sredstev (ponovna uporaba že vplačanih sredstev v upravljanje) - cca 50%
* 14,0 mio EUR sredstev namenskega premoženja – cca 5%
* 24,1 mio EUR sredstev proračuna RS[[109]](#footnote-109) – cca 9%
* 25,2 mio EUR sredstev Evropskega sklada za regionalni razvoj – cca 10%
* 66,6 mio EUR sredstev iz Sklada skladov – cca 26%

Poleg zgoraj navedenih virov sredstev Sklad pri izvajanju garancijske in mikrokreditne linije koristi tudi instrumente delitve tveganja v okviru programov COSME in EaSI, ki jih izvaja EIF.

### Dolgoročni cilj 2018 - 2023: Vključenost evropskih virov

Cilj dolgoročnega delovanja Sklada je vključiti med pridobljene finančne vire vsaj 50% virov iz programov in skladov Evropske komisije. Glede na široko paleto načrtovanih finančnih spodbud za obdobju 2018 – 2023 se pričakuje, da bodo evropski viri vključeni v vse finančne linije Sklada[[110]](#footnote-110) (dolžniška, lastniška, subvencijska finančna linija), ter tudi v »SPS dvojček« in drugo podporo MSP.


Za izvedbo načrtovanih finančnih spodbud za MSP Sklad načrtuje v obdobju 2018 – 2023 vključiti cca 92 mio EUR evropskih virov (delno preko Sklada skladov, delno pa preko direktnih pogodb z ministrstvom), kar predstavlja cca 35% vseh potrebnih virov, poleg tega pa Sklad načrtuje, da bo po revolving principu uporabljal tudi evropske in druge vire, ki jih prejel v upravljanje v obdobju 2004 – 2016, tako da bo vključenost evropskih virov znašala več kot 50%.

### Dolgoročni cilj 2018 - 2023: Doseganje multiplikacije javnih finančnih virov

Dolgoročna strateška usmeritev Sklada je, da lastna sredstva, sredstva nacionalnega proračuna, sredstva evropskih strukturnih skladov in sredstva iz drugih tujih in domačih virov optimalno oplemeniti oz. multiplicira z zasebnimi finančnimi viri. Takšno obliko spodbud imajo skoraj vsi finančni instrumenti Sklada.

Upoštevajoč načrtovane finančne spodbude in potrebne vire, ter rezultate preteklih let se pričakuje, da bo dosežen:

* 2,4x multiplikator angažiranih sredstev glede na razpisana sredstva, oz. kar
* 4,4x multiplikator angažiranih sredstev glede na investicijsko vrednost podprtih projektov.



### Dolgoročni cilj 2018 - 2023: Podprte ciljne skupine prispevajo k makroekonomskih učinkom

Podprti projekti Sklada morajo prispevati k makroekonomskim učinkom na ravni Slovenije z vidika izvedbenih investicij, števila ohranjanja delovnih mest in ustvarjanja novih delovnih mest, ter povečevanju dodane vrednosti na zaposlenega. Tako ima Sklad vzpostavljeno metodologijo spremljanja učinkov, ki jih podprta podjetja ustvarijo v okolju 3 leta po prejeti finančni pomoči ali dlje časa, če to zahteva narava produkta.

Skladno z zastavljeno metodologijo in preteklimi doseženimi učinki se od podprtih podjetij pričakuje, da bodo s pridobljenimi finančnimi spodbudami Sklada v celotnem obdobju izvedla 1,1 mrd EUR spodbujenih investicij, ter v treh letih po zaključeni investiciji:

* ohranila obstoječa delovna mesta
* ustvarila v povprečju cca 2,2 nova delovna mesta
* za cca 12% povprečno povečala dodano vrednosti na zaposlenega v treh letih po izvedeni investiciji

### Dolgoročni cilj 2018 - 2023: Vključevanje »SPS dvojčka« in druga podpora MSP-jem

#### »SPS dvojček« za prejemnike finančnih spodbud Sklada

SPS dvojček predstavlja kombinacijo finančne in vsebinske podpore pri finančnih spodbudah Sklada za doseganje višjih sinergijskih in makroekonomskih učinkov. Sklad načrtuje, da bodo vsi prejemniki finančnih spodbud Sklada deležni tudi dodatnega vsebinskega podpornega programa, ki bo specializiran oz. prilagojen posameznim ciljnim skupinam, obliki financiranja oz. fazi razvoja podjetja. S temi vsebinskimi programi bodo podjetja deležna dodatnih izobraževanj iz različnih področij poslovanja podjetja oz. izkazanim potrebam po dodatnih izkušnjah, znanjih, svetovanjih…. Gre za »coaching« podporo in programe, ki se izvajajo v sodelovanju z drugimi ključnimi deležniki podpornega podjetniškega ekosistema.

Cilj vsebinske podpore je povečevati uspešnost izvedenih investicij oz. samih finančnih spodbud in na ta način zmanjšati tveganje propada podprtih podjetij.

Sklad je pripravil poseben program vsebinske podpore za obdobje 2018 – 2023, ki je vsebinsko razdeljen na module, le-ti pa zajemajo sklope aktivnosti informiranja, mreženja, mentoriranja, izobraževanja in svetovanja, tujih programov in ostalih storitev za podporo MSP-jem.

Ocenjena vrednost za realizacijo omenjenega projekta za obdobje 2018 – 2023 znaša cca 7,85 mio EUR.

Slika: Program vsebinske podpore po modulih



#### Druga podpora MSP-jem

1. Vavčerski sistem spodbud malih vrednosti za MSP

V obdobju 2018 - 2023 bo Sklad pričel z izvajanjem t.i. vavčerskega sistema spodbud malih vrednosti. Gre za sistem, ki bo predvsem manjšim podjetjem omogočal bistveno poenostavljen dostop do spodbud manjših vrednosti, s pomočjo katerih bodo krepila svojo konkurenčnost in kompetence.

Vavčerski sistem spodbud malih vrednosti se bo predvidoma izvajal preko javnih pozivov Sklada, kar za podjetja predstavlja predvsem poenostavljen, hitrejši in cenejši, predvsem pa olajšan postopek pridobitve sredstev, še posebej v primerih, ko gre za dodeljevanje sredstev manjših vrednosti.

Z uvedbo vavčerskega sistema se odpravljajo zaznane slabosti oz. pomanjkljivosti, saj bodo postopki maksimalno poenostavljeni, hitrejši, vendar še kljub vsemu transparentni.

Vsebine vavčerjev bodo prilagojene zaznanim potrebam podjetij in se bodo medsebojno usklajevale med MGRT in Skladom.

Financiranje se bo izvajalo s sredstvi EKP 2014 – 2020. Ocenjena vrednost za obdobje 2018 – 2023 znaša cca 23,72 mio EUR.

1. Druga podpora MSP-jem

Sklad bo v obdobju 2018 – 2023 pričel tudi z izvajanjem vsebinske podpore podjetjem, ki bodo vključene v start-up hiše v tujini, ki bodo tam dobile mentorje, ki se bodo lahko vključevale v pospeševalnike v tujini, pa tudi za vsebinsko podporo »scale-up« podjetjem pri internacionalizaciji. Te vsebine se bodo natančno definirale in se bodo dopolnjevale skozi pripravo dokumentacije ter srečanja s podjetji, podpornim okoljem in tujimi strokovnjaki.

Financiranje se bo izvajalo s sredstvi EKP 2014 – 2020. Ocenjena vrednost za obdobje 2018 – 2023 znaša cca 7 mio EUR (po potrebi se sredstva za posebne programe prenašajo iz sredstev za vavčerje).

## Druga strateška usmeritev z dolgoročnim ciljem za obdobje 2018 - 2023: Donosnost poslovanja

V okviru druge strateške usmeritve ima Sklad za obdobje 2018 – 2023 zastavljen cilj upravljanje finančnih virov na način, ki zagotavlja ugodnosti za končne prejemnike.

### Dolgoročni cilj 2018 - 2023: Upravljanje finančnih virov, ki zagotavljajo ugodnosti za končne prejemnike

Ustvarjanje donosov iz poslovanja in zagotavljanje dividend za lastnike oziroma investitorje ni osnovni namen delovanja Sklada - temveč je dolgoročni cilj Sklada upravljanje finančnih virov na način, ki zagotavlja ugodnosti za končne prejemnike. Pri tem pa mora Sklad zagotavljati racionalno poslovanje in obvladovanje tekočih odhodkov. Odhodki se morajo pokrivati iz prihodkov, ki jih Sklad ustvarja oz. pridobi iz naslova upravljanja pridobljenih finančnih virov (namensko premoženja, ostali viri v upravljanju za izvajanje programov finančnih spodbud MSP-jem, presežki prihodkov nad odhodki) in ne direktno iz proračuna RS.

## Tretja strateška usmeritev z dolgoročnim ciljem za obdobje 2018 - 2023: Učinkovitost delovanja

V okviru tretje strateške usmeritve ima Sklad zastavljen dolgoročni cilj, s čimer zagotavlja učinkovitost delovanja z ustrezno kadrovsko strukturo uporablja najoptimalnejše število zaposlenih, optimalne časovne obremenitve in optimalne stroške.

### Dolgoročni cilj 2018 - 2023: Učinkovitost delovanja z ustrezno kadrovsko in organizacijsko strukturo

Sklad se v svoji organizaciji drži načela učinkovitosti, kar pomeni, da z ustrezno organizacijsko in kadrovsko strukturo uporablja najoptimalnejše število zaposlenih, optimalne časovne obremenitve in optimalne stroške. Sklad naloge skrbno in ažurno načrtuje, posebno pozornost namenja načrtovanju postopkov dela po posameznih poslovnih procesih ter nenehno optimizira delovne procese in pretok informacij med njimi. S tem ima vpeljan t.i. procesni pristop poslovanja, s čimer zagotavlja:

* večjo preglednost poslovanja,
* večjo kakovost in zanesljivost delovanja procesov,
* izboljšanje komuniciranja med udeleženci procesov in organizacijskih enot,
* izboljšanje motivacije zaposlenih in vodstva,
* večjo storilnost in učinkovitost Sklada ter
* izboljšanje celotnega poslovanja Sklada.

Prav tako Sklad spremlja obremenitve zaposlenih. Okvirni standardi, po katerih Sklad iz preteklih let meri lastne obremenitve, ki še zagotavljajo obvladovanje tveganj in nadzorovano delo, so:

|  |  |
| --- | --- |
|  | Standard[[111]](#footnote-111) |
| Višina odobrenih sredstev | 100 mio EUR / letno |
| Višina odobrenih sredstev | 3 mio EUR / zaposlenega |
| Število podprtih projektov | 660 projektov / letno |
| Število podprtih projektov | 18 / zaposlenega |
| Število aktivnih pogodb | 181 / zaposlenega |
| Višina aktivnega portfelja | 18 mio EUR / zaposlenega |

Glede na področje dela, pa se zaposleni na Skladu tudi stalno dodatno izobražujejo in izpopolnjujejo svoja znanja ter dodatno usposabljajo na novih področjih. Nenehno izobraževanje zaposlenih zagotavlja ustrezno usposobljenost, motiviranost in angažiranost. Izobraževanja se izvajajo skladno s kadrovsko politiko Sklada kot interna izobraževanja ali kot udeležba na tečajih, delavnicah, strokovnih seminarjih in konferencah… doma in v tujini.

Skrb za ustrezno organizacijsko in kadrovsko strukturo je eden izmed ključnih ciljev vsake organizacije, tudi Sklada, saj je učinkovitost delovanja s kadrovsko in organizacijsko strukturo tudi ena izmed osnovnih strateških usmeritev Sklada.

Kot je razvidno iz pričujočega dokumenta načrtuje Sklad za obdobje 2018 – 2023 povečati število podprtih projektov iz povprečnih 660 projektov letno v obdobju 2007 – 2017 na cca nekaj več kot 1.000 projektov letno v obdobju 2018 – 2023, kar predstavlja več kot 50% povečanje. Temu primerno bo Sklad, v izogib izpostavljenosti operativnemu tveganju, tekoče prilagajal kadrovsko strukturo, kar bo letno načrtoval v Poslovnih in finančnih načrtih, ki jih potrjuje Vlada RS.

Ohranitev tovrstne institucije kot je Sklad, je za nadaljnji razvoj malega gospodarstva v Sloveniji ključnega pomena, saj se mora ohraniti njegova vloga, ki zagotavlja MSP-jem dostop do ugodnih finančnih sredstev, prilagojenim različnim fazam razvoja podjetij. V pretekli finančni perspektivi je namreč Sklad uspešno izvajal instrumente finančnega inženiringa, financirane iz sredstev evropskih strukturnih skladov in jih v kombinaciji z drugimi sredstvi (tudi bančnimi in privatnimi) oplemenitil in multipliciral, ter pod ugodnimi pogoji ponudil MSP-jem.

Tudi v trenutni finančni perspektivi bi se morala vloga Sklada v slovenskem prostoru ohraniti. Ne glede na to, da se bo vloga Sklada v trenutni finančni perspektivi zaradi vzpostavljenega izvajalske strukture nekoliko spremenila (Sklad bo le morebitni izvajalec oz. finančni posrednik pri posameznih finančnih instrumentih), pa se osrednji namen institucije kot je Sklad mora nujno ohraniti in slediti cilju, da se v največji možni meri ohranijo ugodnost do končnih prejemnikov – t.j. MSP-jev.

## Četrta strateška usmeritev z dolgoročnimi cilji za obdobje 2018 - 2023: Enostavnost, preglednost, transparentnost

Sklad se pri svojem delovanju drži načel enostavnosti, preglednosti in transparentnosti z naravnanostjo k nenehnemu iskanju rešitev, ki vodijo k enostavnosti in dodani vrednosti tako za končne prejemnike finančnih spodbud kot tudi za zaposlene v okviru delovnih procesov. V okviru te strateške usmeritve ima Sklad zastavljenih šest ciljev, ki so podrobneje opredeljeni v nadaljevanju tega poglavja.

### Dolgoročni cilj 2018 - 2023: Zagotavljanje enostavnih in preglednih rešitev delovanja Sklada z uporabo specialnih orodij

Sklad na vseh področjih delovanja stremi k hitrim, enostavnim in preglednim rešitvam, kar mu mogoča uporaba specializiranih programskih orodij (pripomočki za pripravo vlog prijaviteljev na javne razpise; programska orodja za obdelavo vlog, finančno računovodsko spremljavo, statistično spremljanje učinkov odobrenih projektov, načrtovanje delovnih procesov in spremljanje njihovega izvajanja ter morebitnih odmikov, učinkovito interno komuniciranje itd.). Posebno pozornost namenja tistim področjem, kjer lahko pristopi bliže potrebam potencialnim končnim prejemnikom (MSP) oz. jim omogoči lažji, hitrejši in tudi enostavnejši dostop do finančnih sredstev. Gre predvsem za naslednje pripomočke:

* Brezplačen pripomoček za pripravo poslovnih načrtov, ki so del vlog za pridobitev sredstev
* Brezplačen pripomoček za pripravo amortizacijskih načrtov, ki so del vlog za pridobitev sredstev
* Elektronski obrazec za prijavo na razpise
* Navodila za delo s prijavnimi obrazci in pripravo poslovnega in finančnega načrta
* Sistem informiranja (e-novice o javnih razpisih, dogodkih, druge pomembnejše informacije za podjetnike in potencialne podjetnike …)

Zgoraj navedeni pripomočki se bodo seveda ustrezno nadgrajevali, poleg tega pa se bodo glede na postopno vzpostavitev e-poslovanja predvidoma vzpostavili tudi pripomočki, ki bodo sledili trendom sodobnega digitaliziranega poslovanja in tako podjetnikom in Skladu omogočali hitrejše in enostavnejše sodelovanje.

V obdobju 2018 – 2023 bo Sklad nadgrajeval, po potrebi posodobil in tudi vzpostavil nova programska orodja, še posebej pa bo namenil pozornost postopnemu prehodu na e-poslovanje, ter se s tem približal potrebam sodobnega digitaliziranega poslovanja. Za interno delovanje Sklad že uporablja specialna programska orodja, prilagojena potrebam specifičnega poslovanja, kot so npr.:

* Programska orodja za obdelavo vlog, vključno s statističnim spremljanjem učinkov
* Programsko orodje za spremljanje poslovanja in urejanje arhiva sodelujočih DTK
* Programska orodja za načrtovanje delovnih procesov in spremljanje njihovega izvajanja ter morebitnih odmikov (sistem i-novic, personificiran intranetni program, outlook orodja …)
* Druga programska orodja za nemoteno poslovanje Sklada (obračun plač, registrator časa …)
* …

### Dolgoročni cilj 2018 - 2023: Zagotavljanje transparentnosti z javnimi objavami vseh pomembnih informacij

Sklad si z namenom osredotočenosti na svoje ciljne skupine prizadeva doseči čim večjo obveščenost javnosti oz. predvsem potencialnih končnih prejemnikov o svojem delovanju z javnimi objavami vseh pomembnih informacij ter zagotavljanju informacij javnega značaja, ter tako povečati lastno prepoznavnost v okolju. Gre predvsem za javne objave javnih razpisov, javnih pozivov in javnih naročil, prav tako pa Sklad organizira in soorganizira dogodke, delavnice in predavanja na temo financiranja in spodbujanja podjetništva, sodeluje na dogodkih, srečanjih, info točkah, okroglih mizah…, ki jih organizirajo druge institucije.

Kot že omenjeno, poteka informiranost preko javnih objav vseh pomembnih informacij in v okviru dogodkov, poleg tega pa se informiranje izvaja tudi preko spletne strani, e-novic, novinarskih konferenc in sporočil za javnost, TV oddaj, samostojnega oglaševanja, promocijskega materiala…

### Dolgoročni cilj 2018 - 2023: Naravnanost k uvajanju izboljšav na vseh področjih delovanja

Cilj Sklada v obdobju 2018 – 2023 ostaja na enaki ravni kot v preteklih letih – ciljno vodeno upravljanje Sklada, kar pomeni, da se poslovanje načrtuje na način, da so cilji merljivi in da lahko vsak zaposleni deluje ciljno vodeno. Zaposleni Sklada uvajajo ideje in izboljšave, z namenom ponuditi celovite produkte za MSP-je, ki ustrezajo aktualnim potrebam trga in upoštevajo najboljša znanja, izkušnje in vire iz različnih držav.

Tako bo Sklad tudi v prihodnje spremljal uredbe, direktive, priporočila Evropske komisije na področjih, ki se navezujejo na poslovanje Sklada, še posebej s področja državnih pomoči in jih po potrebi implementiral v svoje poslovanje. Prav tako se bo sproti seznanjal z dobrimi praksami doma in v tujini, spremljal mednarodne institucije, ki izvajajo podporo podjetniškemu sektorju, nadaljeval in nadgrajeval članstvo v mednarodnih organizacijah, še posebej sodelovanje z AECM, EIF …, ki je z vidika poslovanja Sklada izredno pomembno. Sodelovanje in udeležba na delovnih srečanjih, konferencah, kongresih … bo omogočalo Skladu tekoče spremljanje o novostih in možnostih nadgradnje že vzpostavljenih ali novo oblikovanih finančnih in ostalih spodbud, ki bodo v največji možni meri prilagojene potrebam slovenskih MSP.

Na podlagi določil Zakona o spodbujanju investicij je od leta 2018 Sklad zadolžen tudi za vodenje registra inovativnih zagonskih podjetij in registra podjetij z visoko dodano vrednostjo, s čimer bo pripomogel k odstranjevanju zaznanih ovir poslovanja, ki so zajete tudi v Akcijskem načrtu – »Slovenija – dežela zagonskih podjetij (start-upov)«, katerega koordinator je Kabinet predsednika vlade.

### Dolgoročni cilj 2018 - 2023: Upoštevanje zakonodajnih predpisov

Skladno z zakonodajnimi predpisi je Sklad zavezan ohranjati namenski kapital in gospodarno upravljati z ostalimi razvojnimi sredstvi, ki jih različni investitorji namenijo izvajanju finančnih spodbud preko Sklada.

Poleg tega se bodo tudi v prihodnje tekoče spremljale spremembe krovnih zakonov in drugih predpisov, ki se navezujejo na poslovanje Sklada, ter se zagotavljala usklajenost internih aktov s sprejetimi spremembami.

V okviru tega cilja bo Sklad optimalno reševal vse pravno sporne zadeve, upravne spore, skrbel za nemoteno delovanje nadzornega sveta Sklada, ter skrbel za zagotavljanje informacij javnega značaja.

### Dolgoročni cilj 2018 - 2023: Sprotni nadzor in merjenje učinkov

Sklad bo tudi v prihodnje izvajal sprotni nadzor in meril učinke s poudarkom na analizah stopnje izkoriščenosti javnih sredstev, nad uporabo sredstev in ustvarjenimi učinki, ter nad doseganjem zastavljenih ciljev.

Sklad že ima vzpostavljen sistem notranjega upravljanja, ki temelji na:

* jasni organizacijski strukturi z natančno definiranimi poslovnimi procesi ter aktivnostmi, ki skupaj omogočajo učinkovito komunikacijo in sodelovanje na vseh organizacijskih ravneh, vključno z ustreznim pretokom informacij navzgor in navzdol;
* učinkovitem procesu upravljanja tveganj, ki vključuje postopke ugotavljanja, merjenja oz. ocenjevanja, upravljanja in spremljanja tveganj, kot tudi notranje in zunanje poročanje o tveganjih;
* ustreznem sistemu notranjih kontrol, ki vključuje učinkovito vzpostavljene kontrole, kontrolne postopke ter druge administrativne in računovodske postopke.

Upravljanje s tveganji je eden najpomembnejših notranjih procesov Sklada, saj je Sklad pri svojem delovanju izpostavljen različnim tveganjem. Posledično je Sklad vzpostavil sistem upravljanja s tveganji pri katerem je sledil praksam finančnih institucij, kar pomeni varno poslovanje in odgovorno upravljanje tveganj.

Funkcija upravljanja tveganj je organizirana centralizirano in ima zagotovljeno neodvisnost in težo pri odločanju na različnih nivojih odločanja. Področje upravljanja s tveganji tesno sodeluje z vsemi ostalimi poslovnimi področji Sklada z namenom zagotavljanja ustrezne ter sprejemljive ravni tveganj na vseh področjih delovanja Sklada.

### Dolgoročni cilj 2018 - 2023: Sklepanje strateških partnerstev in partnersko financiranje

Sklad bo še naprej širil nabor finančnih spodbud v partnerstvu z ministrstvi, bankami in privatnimi finančnimi institucijami ali posameznimi investitorji. Cilj Sklada v obdobju 2018 – 2023 je, da se obstoječa strateška partnerstva (poslovne banke, start up ekosistem,…) in izvajanje instrumentov v povezavi s tujimi (Evropski investicijski sklad) in domačimi finančnimi partnerji (SID banka) okrepi in prenese na vse produkte Sklada. Prav tako je pomembna tudi krepitev sodelovanja z ostalimi državnimi institucijami (SPIRIT in vse ostale institucije) na področju prenosa tehnologije in razvoja podjetniških projektov v vseh družbenih sferah (šolstvo, študij, raziskovalne ustanove, zaposlovanje, družbeno koristni projekti,…).

V obdobju 2018 - 2023 se bo krepilo tudi medregijsko sodelovanje z drugimi državami znotraj in zunaj EU. Sklad že pristopa k medregijskemu sodelovanju, predvsem na področju alternativnih oblik financiranja (zagonske – start-up spodbude, CEFoF – srednjeevropski sklad skladov zasebnega in tveganega kapitala).

1. Podatki temeljijo na trenutno znanih informacijah o možnosti sodelovanja Sklada s SID banko oz. Skladom skladov in se lahko tekom pogajanj s SID banko še spremenijo. [↑](#footnote-ref-1)
2. Glej opombo zgoraj. [↑](#footnote-ref-2)
3. Ciljne skupine bodo v obdobju 2018 - 2023 okvirno razdeljene v dve skupini, in sicer:

   1. **MSPji z velikim povpraševanjem, pri katerih obstaja tržna vrzel** pri pridobivanju finančnih virov za rast in razvoj ali tekoče poslovanje in izkazujejo **veliko povpraševanje** po prilagojenih ugodnih finančnih produktih njihovim potrebam (garancije za zavarovanje bančnih kreditov s subvencijo obrestne mere, mikrokrediti), da bodo imeli evropsko primerljive pogoje – *demand driven pristop*
   2. **posebne skupine MSPjev in ostalih podjetij**, ki potrebujejo posebne finančne spodbude za prodor na trg ali rast na določenem ranljivem trgu in so pomembne za enakomeren, celovit in družbeno odgovoren gospodarski razvoj posameznega okolja:
   * inovativna start up podjetja (zagonske spodbude, tvegani kapital);
   * podjetja na manj razvitih območjih (mikrokrediti);

   [↑](#footnote-ref-3)
4. V okviru garancijskih linij se načrtuje tudi izvajanje portfeljskih garancij, katerih financiranje je predvideno iz sredstev ESRR 2014 – 2020 in jih bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-4)
5. V okviru kreditnih linij se načrtuje tudi izvajanje mikrokreditne linije financirane iz sredstev ESRR 2014 – 2020 preko Sklada skladov in jo bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-5)
6. Financiranje finančnih spodbud v okviru semenskega kapitala je predvideno iz sredstev ESRR 2014 – 2020, kar pa je odvisno od sodelovanja Sklada s SID banko v okviru Sklada skladov. [↑](#footnote-ref-6)
7. Podjetjem bodo na razpolago sredstva preko lastniške linije tveganega kapitala, ki se bo izvajala preko programa Central Europe Fund of Funds (CEFoF) , katerega upravljavec je Evropski investicijski sklad. [↑](#footnote-ref-7)
8. Podana je primerjava na letni ravni, obdobna primerjava ni smiselna, saj podatki iz preteklih let zajemajo 11 letno obdobje, strateški program za zajema 6 letno obdobje. [↑](#footnote-ref-8)
9. Podatki temeljijo na trenutno znanih informacijah o možnostih sodelovanja s SID banko oz. Skladom skladov in se lahko tekom pogajanj s SID banko še spremenijo. [↑](#footnote-ref-9)
10. Od prikazanega zneska so sredstva že delno vplačana na Sklad, delno pa bodo zagotovljena z novimi prilivi, skladno s sklenjeno pogodbo med MGRT in Skladom. [↑](#footnote-ref-10)
11. Podatki temeljijo na trenutno znanih informacijah o možnostih sodelovanja s SID banko oz. Skladom skladov in se lahko tekom pogajanj s SID banko še spremenijo. [↑](#footnote-ref-11)
12. Podana je primerjava na letni ravni, obdobna primerjava ni smiselna, saj podatki iz preteklih let zajemajo 11 letno obdobje, strateški program za zajema 6 letno obdobje. [↑](#footnote-ref-12)
13. Podatki temeljijo na trenutno znanih informacijah o možnostih sodelovanja s SID banko oz. Skladom skladov in se lahko tekom pogajanj s SID banko še spremenijo. [↑](#footnote-ref-13)
14. Predvidena finančna struktura ponudbe Sklada in števila podprtih podjetij za obdobje 2018 – 2023 temelji na do sedaj znanih predpostavkah s katerimi razpolaga Sklad in se lahko v primeru spremenjenih okoliščin in izhodišč še spremenijo. [↑](#footnote-ref-14)
15. Za posamezne finančne spodbude je predvideno financiranje iz sredstev ESRR 2014 – 2020 in jih bo Sklad izvajal v kolikor bo sodeloval s SID banko v okviru Sklada skladov. Podani so okvirni zneski in ostali parametri, ki temeljijo na trenutno znanih informacijah in se lahko tekom pogajanj s SID banko še spremenijo. [↑](#footnote-ref-15)
16. Glej opombo zgoraj. [↑](#footnote-ref-16)
17. Pri posameznih ukrepih so vključena tudi srednje velika podjetja. [↑](#footnote-ref-17)
18. Upoštevani so samo rezultati garancijskih shem, pogarancijske sheme, ki jih je Sklad izvajal v sodelovanju z regionalnimi razvojnimi agencijami, niso upoštevane. [↑](#footnote-ref-18)
19. Upoštevani so samo rezultati mikrokreditnih linij, ostali krediti Sklada niso zajeti v predstavljenih rezultatih. [↑](#footnote-ref-19)
20. Zajema finančne spodbude v obliki semenskega kapitala – konvertibilno posojilo in lastniški vstop in naložbe tveganega kapitala preko sodelujočih družb tveganega kapitala. [↑](#footnote-ref-20)
21. Upoštevana so odobrena sredstva in projekti, odstopi od vlog in manjša črpanja niso upoštevana. [↑](#footnote-ref-21)
22. Program COSME je v teku. Prikazani so pogodbeno odobreni zneski. [↑](#footnote-ref-22)
23. Ocenjena vrednost. [↑](#footnote-ref-23)
24. Program EASI je v teku. Prikazani so pogodbeno odobreni zneski. [↑](#footnote-ref-24)
25. Ocenjena vrednost. [↑](#footnote-ref-25)
26. Upoštevana so podjetja, ki so bila podprta preko zagonskih spodbud za inovativna podjetja, zagonskih spodbud za podjetja na področju rabe lesa, zagonskih spodbud za podjetja na problemskih območjih in podprta podjetja s semenskim kapitalom. [↑](#footnote-ref-26)
27. Stopnja preživelosti pomeni aktivnosti podjetja – obstoj v poslovnem registru in ni povezana z uspešnostjo poslovanja [↑](#footnote-ref-27)
28. Upoštevano obdobje 2007 – 2017 in število zaposlenih na dan 31.12.2017. [↑](#footnote-ref-28)
29. Vir: http://www.eu-skladi.si/sl/ekp/kljucni-dokumenti [↑](#footnote-ref-29)
30. Vir: [www.mgrt.gov.si/fileadmin/mgrt.gov.si/.../Program\_MGRT\_CISTOPIS\_3.0.docx](http://www.mgrt.gov.si/fileadmin/mgrt.gov.si/.../Program_MGRT_CISTOPIS_3.0.docx) [↑](#footnote-ref-30)
31. Vir: http://www.vlada.si/teme\_in\_projekti/strategija\_razvoja\_slovenije\_2030/ [↑](#footnote-ref-31)
32. Vir: <http://www.mgrt.gov.si/fileadmin/mgrt.gov.si/pageuploads/DPK/SIP/SIP_-_vladni_dokument.pdf> [↑](#footnote-ref-32)
33. Vir: http://www.mgrt.gov.si/si/delovna\_podrocja/regionalni\_razvoj/regionalna\_politika/regionalni\_razvojni\_programi\_in\_dogovori\_za\_razvoj\_regij/ [↑](#footnote-ref-33)
34. <http://www.mf.gov.si/fileadmin/mf.gov.si/pageuploads/docs/Razvojni_dokumenti/NRP_2018.pdf> [↑](#footnote-ref-34)
35. Vir: <http://www.eu-skladi.si/sl/dokumenti/kljucni-dokumenti/partnerski-sporazum-slovenska-verzija.pdf> [↑](#footnote-ref-35)
36. Vir: http://www.svrk.gov.si/fileadmin/svrk.gov.si/pageuploads/Dokumenti\_za\_objavo\_na\_vstopni\_strani/S4\_dokument\_potrjeno\_na\_VRS\_150920.pdf [↑](#footnote-ref-36)
37. Vir: Annual Report on European SMEs 2015/2016 <http://ec.europa.eu/DocsRoom/documents/21251/attachments/1/translations/en/renditions/native> [↑](#footnote-ref-37)
38. Vir: Globalni podjetniški monitor 2017 http://ipmmp.um.si/globalni-podjetniski-monitor/gem-slovenija-monografije/?r=960 [↑](#footnote-ref-38)
39. Prva raziskava je stekla leta 1999. Če vsa ta leta opišemo s številkami, potem to pomeni 19 let podatkov, več kot 200.000 intervjujev na leto, več kot 100 vključenih držav, doslej vključenih več kot 500 strokovnjakov za podjetniške raziskave, več kot 300 akademskih in raziskovalnih institucij in več kot 200 različnih financerjev, ki so v teh letih podprli raziskovanje. [↑](#footnote-ref-39)
40. Vir: GEM Slovenija 2017, <http://ipmmp.um.si/globalni-podjetniski-monitor/gem-slovenija-monografije/?r=960> [↑](#footnote-ref-40)
41. Vir: Global Competitiveness Report <http://www3.weforum.org/docs/GCR2016-2017/05FullReport/TheGlobalCompetitivenessReport2016-2017_FINAL.pdf> [↑](#footnote-ref-41)
42. Vir: <http://www.mgrt.gov.si/fileadmin/mgrt.gov.si/pageuploads/DPK/SIP/SIP_-_vladni_dokument.pdf> [↑](#footnote-ref-42)
43. Vir: Evropski Semester - Poročilo o državi - Slovenija 2017 <https://ec.europa.eu/info/sites/info/files/2017-european-semester-country-report-slovenia-sl_0.pdf> [↑](#footnote-ref-43)
44. Vir: EC DG Growth – <http://ec.europa.eu/growth/access-to-finance/data-surveys_en> (objavljena v novembru 2016); Raziskava je bila opravljena v 12.144 podjetjih. [↑](#footnote-ref-44)
45. Vir: SME Access to finance Country Fact Sheet 2017 SAFE results - Slovenia <https://ec.europa.eu/docsroom/documents/24481> [↑](#footnote-ref-45)
46. Vir: RAZISKAVA O DOSTOPNOSTI FINANČNIH VIROV ZA PODJETJA 2016, dostopno na: <http://www.bsi.si/iskalniki/porocila.asp?MapaId=1803> [↑](#footnote-ref-46)
47. Vir: OECD - Financing SMEs and Entrepreneurs 2017 <http://www.keepeek.com/Digital-Asset-Management/oecd/industry-and-services/financing-smes-and-entrepreneurs-2017_fin_sme_ent-2017-en#page3> [↑](#footnote-ref-47)
48. Vir: European SME-Action Programme <http://www.eurocommerce.eu/media/143276/European%20SME-Action%20Programme.pdf> [↑](#footnote-ref-48)
49. Vir: EIF – European Small Business Finance Outlook – June 2018 [*European Small Business Finance Outlook, June 2018*](http://www.eif.org/news_centre/publications/EIF_Working_Paper_2018_50.htm) [↑](#footnote-ref-49)
50. Vir: <https://ec.europa.eu/info/sites/info/files/file_import/dp002_en_2.pdf> [↑](#footnote-ref-50)
51. Vir: Večletni Program za podjetja in podjetništvo za obdobje 2001-2005 (Multiannual programme for entrepreneurship - MAP 2001-2005) [↑](#footnote-ref-51)
52. Vir: EIF – European Small Business Finance Outlook – June 2018 [***European Small Business Finance Outlook, June 2018***](http://www.eif.org/news_centre/publications/EIF_Working_Paper_2018_50.htm) [↑](#footnote-ref-52)
53. http://www.umar.gov.si/fileadmin/user\_upload/razvoj\_slovenije/2018/POR\_2018.pdf [↑](#footnote-ref-53)
54. http://ec.europa.eu/commfrontoffice/publicopinion/index.cfm/Survey/getSurveyDetail/instruments/FLASH/surveyKy/2151 [↑](#footnote-ref-54)
55. http://ec.europa.eu/growth/industry/innovation/facts-figures/scoreboards\_en [↑](#footnote-ref-55)
56. Vir: SPOROČILO KOMISIJE: NASLEDNJI NA ČELU EVROPE: POBUDA ZA ZAGON IN RAZŠIRITEV PODJETIJ <http://eur-lex.europa.eu/legal-content/SL/TXT/HTML/?uri=CELEX:52016DC0733&from=EN> [↑](#footnote-ref-56)
57. Vir: EVCA, 2015 data (EIF, Market Analysis) [↑](#footnote-ref-57)
58. Vir: The European venture capital landscape: an EIF perspective <http://www.eif.org/news_centre/publications/eif_wp_34.pdf> [↑](#footnote-ref-58)
59. Vir: EIF – European Small Business Finance Outlook – Junij 2017 <http://www.eif.org/news_centre/publications/eif_wp_43.pdf> [↑](#footnote-ref-59)
60. Vir:EIF Working Paper 2017/41, Liquidity events and returns of EIF-backed VC investments - Volume III of "The European venture capital landscape: an EIF perspective" <http://www.eif.org/news_centre/publications/EIF_Working_Paper_2017_41.htm> [↑](#footnote-ref-60)
61. Vir: European Fund for Strategic Investments - EFSI <http://europa.eu/rapid/midday-express-24-07-2017.htm> [↑](#footnote-ref-61)
62. Vir: <http://www.mkgp.gov.si/fileadmin/mkgp.gov.si/pageuploads/podrocja/Gozdarstvo/Akcijski_nacrt_Les_je_lep.pdf> [↑](#footnote-ref-62)
63. Portfeljske garancije za MSP, katerih financiranje je predvideno iz sredstev ESRR 2014 – 2020, bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-63)
64. Portfeljske garancije za RRI, katerih financiranje je predvideno iz sredstev ESRR 2014 – 2020, bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-64)
65. V okviru kreditnih linij se načrtuje tudi izvajanje mikrokreditne linije financirane iz sredstev ESRR 2014 – 2020 preko Sklada skladov in jo bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-65)
66. Financiranje finančnih spodbud v okviru semenskega kapitala je predvideno iz sredstev ESRR 2014 – 2020, kar pa je odvisno od sodelovanja Sklada s SID banko v okviru Sklada skladov. [↑](#footnote-ref-66)
67. Predvidena finančna struktura ponudbe Sklada in števila podprtih podjetij za obdobje 2018 – 2023 temelji na do sedaj znanih predpostavkah s katerimi razpolaga Sklad in se lahko v primeru spremenjenih okoliščin in izhodišč še spremenijo. [↑](#footnote-ref-67)
68. Za posamezne finančne spodbude je predvideno financiranje iz sredstev ESRR 2014 – 2020 in jih bo Sklad izvajal v kolikor bo sodeloval s SID banko v okviru Sklada skladov. Podani so okvirni zneski in ostali parametri, ki temeljijo na trenutno znanih informacijah in se lahko tekom pogajanj s SID banko še spremenijo. [↑](#footnote-ref-68)
69. Glej opombo zgoraj. [↑](#footnote-ref-69)
70. Skladno z usmeritvami Vlade RS, MGRT ali drugih državnih institucij lahko Sklad izvaja tudi morebitne druge oblike garancijskih shem ali oblikuje finančne spodbude za ciljne skupine, ki niso posebej izpostavljene. [↑](#footnote-ref-70)
71. Portfeljske garancije za MSP, katerih financiranje je predvideno iz sredstev ESRR 2014 – 2020, bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-71)
72. Portfeljske garancije za RRI, katerih financiranje je predvideno iz sredstev ESRR 2014 – 2020, bo Sklad izvajal v kolikor bo sodeloval s SID banko v okviru Sklada skladov. [↑](#footnote-ref-72)
73. Vir: [*European Small Business Finance Outlook, June 2018*](http://www.eif.org/news_centre/publications/EIF_Working_Paper_2018_50.htm) [↑](#footnote-ref-73)
74. Vir: EIF – European Small Business Finance Outlook – June 2018 [*European Small Business Finance Outlook, June 2018*](http://www.eif.org/news_centre/publications/EIF_Working_Paper_2018_50.htm) [↑](#footnote-ref-74)
75. Vir: Evropsko združenje garancijskih institucij - AECM - Activity Report 2016 <http://aecm.eu/wp-content/uploads/2017/09/3754-Rapport-2016-PRINT-2.compressed.pdf> [↑](#footnote-ref-75)
76. Vir: SME Access to finance Country Fact Sheet 2017 - 2016 SAFE results - Slovenia <https://ec.europa.eu/docsroom/documents/24481> [↑](#footnote-ref-76)
77. Vir: Banka Slovenije - Raziskava o dostopnosti finančnih virov za podjetja 2016, <http://www.bsi.si/iskalniki/porocila.asp?MapaId=1803> [↑](#footnote-ref-77)
78. Vir: Študija Evropska Komisije (EK) in Evropskega Investicijskega Sklada (EIF) iz leta 2015 z naslovom **»**The Economic Impact of EU Guarantees on Credit to SMEs - Evidence from CESEE Countries« <https://ec.europa.eu/info/sites/info/files/file_import/dp002_en_2.pdf> [↑](#footnote-ref-78)
79. Vir: EIF – European Small Business Finance Outlook – Junij 2017 <http://www.eif.org/news_centre/publications/eif_wp_43.pdf> [↑](#footnote-ref-79)
80. Vir: OECD - Financing SMEs and Entrepreneurs 2017 <http://www.keepeek.com/Digital-Asset-Management/oecd/industry-and-services/financing-smes-and-entrepreneurs-2017_fin_sme_ent-2017-en#page3> [↑](#footnote-ref-80)
81. Vir: OECD - Financing SMEs and Entrepreneurs 2017 <http://www.keepeek.com/Digital-Asset-Management/oecd/industry-and-services/financing-smes-and-entrepreneurs-2017_fin_sme_ent-2017-en#page3> [↑](#footnote-ref-81)
82. Vir: AECM - The financial instruments under the Cohesion Policy 2007-2013: How the Member States and the Selected Financial Institutions have respected and preservered the EU financial interest <http://slideplayer.com/slide/9916825/> [↑](#footnote-ref-82)
83. Vir: European SME-Action Programme <http://www.eurocommerce.eu/media/143276/European%20SME-Action%20Programme.pdf> [↑](#footnote-ref-83)
84. AECM je v letu 2016 v sodelovanju z znano svetovalno družbo KPMG izdelalo študijo na temo »The importance of Financial Intermediaries in SME financing and assessment of different economic effects especially of EU Financial Instruments in light of Direct Guarantees vs. Counter-guarantee contracts” [↑](#footnote-ref-84)
85. Vir: EIF - Status of COSME-LGF implementation <http://www.eif.org/what_we_do/guarantees/single_eu_debt_instrument/cosme-loan-facility-growth/implementation_status.pdf> ; Status of InnovFin SMEG implementation <http://www.eif.org/what_we_do/guarantees/single_eu_debt_instrument/innovfin-guarantee-facility/report-quarterly-innovfin-smeg-implementation-status.pdf> [↑](#footnote-ref-85)
86. Skladno z usmeritvami Vlade RS, MGRT ali drugih državnih institucij lahko Sklad izvaja tudi finančne spodbude za ciljne skupine, ki niso posebej izpostavljene. [↑](#footnote-ref-86)
87. Vir: [*European Small Business Finance Outlook, June 2018*](http://www.eif.org/news_centre/publications/EIF_Working_Paper_2018_50.htm) [↑](#footnote-ref-87)
88. Vir: EIF – European Small Business Finance Outlook – Junij 2017 <http://www.eif.org/news_centre/publications/eif_wp_43.pdf> [↑](#footnote-ref-88)
89. Vir: Microfinance in Europe: A Survey of EMN-MFC Members Report 2014-2015 (<http://www.european-microfinance.org/docs/Survey_EMN-MFC_2014-2015.pdf> ) [↑](#footnote-ref-89)
90. Vir: Raziskava Evropske Komisije in Evropske Centralne Banke (ECB) o dostopu do financiranja podjetij (**Survey on the Access to Finance of Enterprises (SAFE)**) - <http://ec.europa.eu/growth/access-to-finance/data-surveys_en> (objavljena v novembru 2016) [↑](#footnote-ref-90)
91. Program za zaposlovanje in socialne inovacije (Employment and Social Innovation - EASI) 2014-2020 je namenjen podpori ciljev EU, kot so visoka stopnja zaposlenosti, ustrezna socialna zaščita, boj proti socialni izključenosti in revščini ter izboljšanje delovnih pogojev. Podpora za mikrofinanciranje in socialno podjetništvo se trenutno izvaja preko garancijske sheme EASI, ki je bila vzpostavljena junija 2015 in je sofinancirana s strani Evropske komisije ter jo upravlja Evropski Investicijski Sklad. [↑](#footnote-ref-91)
92. Vir: <http://www.eubusiness.com/topics/finance/microfinance> [↑](#footnote-ref-92)
93. Skladno z usmeritvami Vlade RS, MGRT ali drugih državnih institucij lahko Sklad izvaja tudi druge oblike finančnih spodbud, ki niso posebej izpostavljene ali oblikuje finančne spodbude za posebne ciljne skupine, ki niso posebej navedene. [↑](#footnote-ref-93)
94. Financiranje finančnih spodbud v okviru semenskega kapitala je predvideno iz sredstev ESRR 2014 – 2020, kar pa je odvisno od sodelovanja Sklada s SID banko v okviru Sklada skladov. [↑](#footnote-ref-94)
95. <https://www.ajpes.si/Hitro_rastoca_podjetja> [↑](#footnote-ref-95)
96. Vir: Evropski Semester - Poročilo o državi - Slovenija 2017 <https://ec.europa.eu/info/sites/info/files/2017-european-semester-country-report-slovenia-sl_0.pdf> [↑](#footnote-ref-96)
97. Vir: Silicijevi vrtički, Infografika 2016, dostopna na <http://silicongardens.si/ecosystem2016/> [↑](#footnote-ref-97)
98. Vir: Globalni podjetniški monitor 2016 (Global Entrepreneurship Monitor-GEM) <http://www.gemconsortium.org/report> [↑](#footnote-ref-98)
99. Vir: Globalni podjetniški monitor 2016 (Global Entrepreneurship Monitor-GEM) <http://www.gemconsortium.org/report> [↑](#footnote-ref-99)
100. Vir: SLOVENSKA PODJETJA IN ZNACILNOSTI START-UP EKOSISTEMA, Slovenski podjetniški observatorij 2015, dostopno na <http://www.epfip.uni-mb.si/raziskovanje/slovenski-podjetniski-observatorij/> [↑](#footnote-ref-100)
101. Vir: Global Competitiveness Report 2016-2017 <http://www3.weforum.org/docs/GCR2016-2017/05FullReport/TheGlobalCompetitivenessReport2016-2017_FINAL.pdf> [↑](#footnote-ref-101)
102. https://ec.europa.eu/environment/ecoap/sites/ecoap\_stayconnected/files/eio\_brief\_eu\_eco-innovation\_index\_2017\_final.pdf [↑](#footnote-ref-102)
103. http://ec.europa.eu/commfrontoffice/publicopinion/index.cfm/Survey/getSurveyDetail/instruments/FLASH/surveyKy/2151 [↑](#footnote-ref-103)
104. Vir: Start-up Manifest 2014-2020+ dostopno na: <http://www.startup.si/doc/Start-up-Manifest_SI.pdf> [↑](#footnote-ref-104)
105. Skladno z usmeritvami Vlade RS, MGRT ali drugih državnih institucij lahko Sklad izvaja tudi druge oblike finančnih spodbud, ki niso posebej izpostavljene ali oblikuje finančne spodbude za ciljne skupine, ki niso posebej navedene. [↑](#footnote-ref-105)
106. Vir: Globalni podjetniški monitor 2017 (Global Entrepreneurship Monitor-GEM) <http://ipmmp.um.si/globalni-podjetniski-monitor/gem-slovenija-monografije/?r=960> [↑](#footnote-ref-106)
107. http://ec.europa.eu/commfrontoffice/publicopinion/index.cfm/Survey/getSurveyDetail/instruments/FLASH/surveyKy/2151 [↑](#footnote-ref-107)
108. V celotni višini potrebnih virov so upoštevana tudi sredstva, ki so že angažirana v javnih razpisih za leto 2018. [↑](#footnote-ref-108)
109. Od prikazanega zneska so sredstva že delno vplačana na Sklad, delno pa bodo zagotovljena z novimi prilivi, skladno s sklenjeno pogodbo med MGRT in Skladom. [↑](#footnote-ref-109)
110. Izračun temelji na predpostavki, da se predvideva tudi uporaba virov nove finančne perspektive 2014-2020 za izvajanje instrumentov finančnega inženiringa, ki pa je dokončno odvisno od sodelovanja Sklada s SID banko oz. s Skladom skladov. Ocena vključenih evropskih virov tako odvisna od rezultatov dokončnih pogajanj s SID banko. oz. Skladom skladov. [↑](#footnote-ref-110)
111. Upoštevano obdobje 2007 – 2017 in število zaposlenih na dan 31.12.2017. [↑](#footnote-ref-111)